open-index/open-wikipedia-markdown huggingface dataset:
ബി.എസ്. മൂൺജെ

**ബാലകൃഷ്ണൻ ശിവറാം മൂൺജെ** (ബി.എസ്. മൂഞ്ചെ, ബി. എസ്. മുൻജെ, ജീവിതകാലം: 12 ഡിസംബർ 1872 - മാർച്ച് 3, 1948) ഇന്ത്യയിലെ ഒരു ഹിന്ദു മഹാസഭാ നേതാവായിരുന്നു.
## ആദ്യകാലജീവിതം
1872 ൽ മധ്യ പ്രവിശ്യകളിലെ ബിലാസ്പൂരിൽ ഒരു ദേശാസ്ത ഋഗ്വേദി ബ്രാഹ്മണ (DRB) കുടുംബത്തിലാണ് ബാലകൃഷ്ണൻ ശിവറാം മൂൺജെ ജനിച്ചത്. 1898 ൽ മുംബൈയിലെ ഗ്രാന്റ് മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം പൂർത്തിയാക്കിയ അദ്ദേഹം മുംബൈ മുനിസിപ്പൽ കോർപ്പറേഷനിൽ മെഡിക്കൽ ഓഫീസറായുള്ള ജോലി നേടി. സൈനിക ജീവിതത്തോട് അത്യധികമായ താല്പര്യം പ്രകടിപ്പിച്ചിരുന്ന അദ്ദേഹം കിംഗ്സ് കമ്മീഷൻഡ് ഓഫീസർ എന്ന നിലയിൽ മെഡിക്കൽ വിഭാഗം വഴി ദക്ഷിണാഫ്രിക്കയിലെ ബോയർ യുദ്ധത്തിൽ പങ്കെടുക്കുകയെന്ന ലക്ഷ്യത്തോടെ തന്റെ ജോലി ഉപേക്ഷിച്ചു. ഒരു സംസ്‌കൃത പണ്ഡിതനുംകൂടിയായിരുന്നു അദ്ദേഹം.

## 1907–1920
ഒരു സ്വാതന്ത്ര്യസമരസേനാനിയായും ബാല ഗംഗാധർ തിലകന്റെ ശക്തനായ അനുയായിയായും ആദ്ദേഹം അംഗീകരിക്കപ്പെട്ടിരുന്നു. 1907 ൽ സൂറത്തിൽ നടന്ന ഇന്ത്യൻ നാഷണൽ കോൺഗ്രസിന്റെ വാർഷിക സമ്മേളനത്തിൽ പുതിയ പ്രസിഡന്റിനെ തെരഞ്ഞെടുക്കുന്നതുമായി ബന്ധപ്പെട്ട് ലാലാ ലജ്പത് റായ്, ബാല ഗംഗാധര തിലകൻ, ബിപിൻ ചന്ദ്രപാൽ എന്നിവരുടെ നേതൃത്വത്തിലുള്ള കോൺഗ്രസിലെ "മിതവാദി" വിഭാഗവും "തീവ്രവാദി" വിഭാഗവും തമ്മിൽ ഒരു സംഘർഷം ഉടലെടുത്തു. സമ്മേളനത്തിൽ ബാല ഗംഗാധര തിലകനെ മൂൺജെ പിന്തുണച്ചതിനാൽ, മൂൺജെയുടെമേലുള്ള തിലകന്റെ വിശ്വാസം വർദ്ധിക്കുകയും ഇത് ഇരുവരും തമ്മിൽ ശക്തമായ ഒരു ബന്ധത്തിലേയ്ക്ക് നയിക്കുകയും ചെയ്തു. തൽഫലമായി, ബി.എസ്. മൂൺജെ മദ്ധ്യേന്ത്യ മുഴുവൻ പര്യടനം നടത്തുകയും പല അവസരങ്ങളിലും തിലകനുവേണ്ടി ഫണ്ട് ശേഖരണം നടത്തുകയും ചെയ്തു. മധ്യേന്ത്യയിൽ ഗണേഷ്, ശിവാജി ഉത്സവങ്ങൾ അവതരിപ്പിച്ച മൂൺജെ കൊൽക്കത്തയിലേക്ക് ഈ ആവശ്യത്തിനായി തിലകനെ അനുഗമിക്കുകയും ചെയ്തു. വർഷങ്ങളോളം അദ്ദേഹം മദ്ധ്യേന്ത്യയിലെ പ്രവിശ്യാ കോൺഗ്രസിന്റെ ജനറൽ സെക്രട്ടറിയായിരുന്നു.

ഹിന്ദുക്കൾക്ക് സൈനിക പരിശീലനം നൽകുന്നതിനായി അദ്ദേഹം നാസിക്കിൽ ഭോൻസാല സൈനിക വിദ്യാലയം സ്ഥാപിച്ചു. അദ്ദേഹം സ്ഥാപിച്ച എല്ലാ സ്ഥാപനങ്ങളും ഇപ്പോഴും പ്രവർത്തിക്കുകയും അവയിൽ ചിലത് വജ്ര ജൂബിലി പൂർത്തിയാക്കുകയും ചെയ്തു. നാഗ്പൂരിൽ *ഡെയ്‌ലി മഹാരാഷ്ട്ര* എന്ന പേരിൽ അദ്ദേഹം ഒരു മറാത്തി ഭാഷയിൽ ഒരു പത്രവും ആരംഭിച്ചു.

## പിൽക്കാലജീവിതം
1920 ൽ ബാല ഗംഗാധര തിലകൻ അന്തരിച്ചതിനേത്തുടർന്ന് മൂൺജെ ഇന്ത്യൻ നാഷണൽ കോൺഗ്രസുമായുള്ള തന്റെ ബന്ധം വിശ്ചേദിച്ചു. മഹാത്മാഗാന്ധിയുടെ അഹിംസ, മതേതരത്വം എന്നീ രണ്ട് പ്രധാന നയങ്ങളോട് അദ്ദേഹം വിയോജിപ്പ് പ്രകടിപ്പിച്ചിരുന്നു. ഹിന്ദു മഹാസഭയുമായുള്ള ബന്ധം വർദ്ധിപ്പിച്ച അദ്ദേഹം1925 ൽ ആർ‌.എസ്‌.എസ്. സംഘടന സ്ഥാപിച്ച ഡോക്ടർ ഹെഡ്‌ഗേവാറിന്റെ രാഷ്ട്രീയ ഉപദേഷ്ടാവുംകൂടിയായിരുന്നു. 1927 മുതൽ 1937 ൽ വിനായക് ദാമോദർ സവർക്കർക്ക് ചുമതല കൈമാറുന്നതുവരെയുള്ള കാലത്ത് ബി.എസ്. മൂൺജെ ഹിന്ദു മഹാസഭയുടെ അഖിലേന്ത്യാ പ്രസിഡന്റായി സേവനമനുഷ്ടിച്ചിരുന്നു. മരണംവരെ അദ്ദേഹം ഹിന്ദു മഹാസഭയിൽ വളരെ സജീവമായിരിക്കുകയും ഇന്ത്യയിലുടനീളം പര്യടനം നടത്തുകയും ചെയ്തിരുന്നു. വി.ഡി. സവർക്കറുടെ ശക്തമായ പിന്തുണ അദ്ദേഹത്തിന് ലഭിച്ചിരുന്നു. അദ്ദേഹത്തിന്റെ വീക്ഷണങ്ങളോട് കോൺഗ്രസ് നേതാക്കൾക്ക് കടുത്ത എതിർപ്പ് ഉണ്ടായിരുന്നിട്ടും ലണ്ടനിൽനടന്ന വട്ടമേശാ സമ്മേളനങ്ങളിൽ രണ്ടുതവണ അദ്ദേഹം പങ്കെടുത്തിരുന്നു.

1931 ൽ മൂൺജെ ഇറ്റലിയിലേക്ക് സന്ദർശിക്കുകയും അവിടെ പ്രധാനമന്ത്രി ബെനിറ്റോ മുസ്സോളിനിയുമായി കൂടിക്കാഴ്ച നടത്തുകയും ചെയ്തു. അക്കാദമിയ ഡെല്ല ഫാർനെസീനയും മറ്റ് സൈനിക സ്കൂളുകളും വിദ്യാഭ്യാസ സ്ഥാപനങ്ങളും സന്ദർശിക്കുകയും ഇറ്റാലിയൻ യുവജന ഫാസിസ്റ്റു സംഘടനായ ഒപെറ നസിയോണലെ ബാലില്ലയെ നിരീക്ഷിക്കുകയും അതിനെ വാഴ്ത്തുകയും ചെയ്തു. 

## അവലംബം
ജുനോണിയ ഹെഡോണിയ

തെക്കുകിഴക്കൻ ഏഷ്യ, ഇന്തോനേഷ്യ, ഓസ്‌ട്രേലിയ എന്നിവിടങ്ങളിൽ കാണപ്പെടുന്ന ഒരു ചിത്രശലഭമാണ് ***ജുനോണിയ ഹെഡോണിയ. ബ്രൗൺ''' '''പാൻസി''', '''ചോക്ലേറ്റ് പാൻസി''', '''ബ്രൗൺ സോൾജിയർ,''' '''ചോക്ലേറ്റ് ആർഗസ്*** എന്നീ പേരുകളിലും ഇത് അറിയപ്പെടുുന്നു.

## ഇതും കാണുക

* കേരളത്തിലെ ചിത്രശലഭങ്ങളുടെ പട്ടിക

## അവലംബം

വർഗ്ഗം:ഏഷ്യയിലെ ചിത്രശലഭങ്ങൾ
ഇടത്- വലത്- വശ ട്രാഫിക്

**ഇടതുവശ ട്രാഫിക്** (എൽ‌എച്ച്‌ടി) **വലതുവശ ട്രാഫിക്** (ആർ‌എച്ച്‌ടി) എന്നിങ്ങനെ രണ്ടു ട്രാഫിക്ക് രീതികൾ ലോകത്തു നിലവിലുണ്ട്. എതിർദിശയിൽ നിന്നു വരുന്ന വാഹനങ്ങൾ തമ്മിൽ കൂട്ടിമുട്ടാതിരിക്കാനും തടസമുണ്ടാകാതിരിക്കാനുമായി റോഡിന് ഇരുവശത്തും എതിർ ദിശകളിൽ സഞ്ചരിക്കുന്ന വാഹനങ്ങളെ തമ്മിൽ വേർതിരിക്കുന്ന സംവിധാനമാണിത്. ആഗോളമായി 34% രാജ്യങ്ങളിൽ റോഡിന്റെ ഇടതുവശത്തുകൂടി ഡ്രൈവ് ചെയ്യുന്നു. ബാക്കിയുള്ള 66% രാജ്യങ്ങളിലും ഡ്രൈവ് ചെയ്യുന്നത് റോഡിന്റെ വലതുവശം ചേർന്നാണ്. റോഡുകളുടെ എണ്ണത്തിലാണെങ്കിൽ 28% ഇടതുവശവും വലതുവശം 72% ആണ് ഉപയോഗിക്കുന്നത്. 

1919ൽ ലോകത്തിന്റെ 104 രാജ്യങ്ങൾ എൽ‌എച്ച്‌ടിയും ആർ‌എച്ച്‌ടിയും തുല്യം എന്ന നിലയിൽ ആയിരുന്നു. 1919നും 1986നും ഇടയിൽ എൽ‌എച്ച്‌ടിയിൽ നിന്നും 34 രാജ്യങ്ങൾ ആർ‌എച്ച്‌ടിയിലേക്ക് മാറി. 165 രാജ്യങ്ങളിലും ടെറിട്ടറികളിലും ആർ‌എച്ച്‌ടി ഉപയോഗിക്കുന്നുണ്ട്. ബാക്കിയുള്ള 75 രാജ്യങ്ങളിലും ടെറിട്ടറികളിലും എൽ‌എച്ച്‌ടി ഉപയോഗിക്കുന്നു.

നഗരത്തിലെ റോഡുകൾ‌ പോലുള്ള കൂടുതൽ‌ തിരക്കുള്ള സംവിധാനങ്ങളിൽ‌ ഈ രീതി അല്പം കൂടി വിപുലീകരിച്ചിരിക്കുന്നു.  ഇവയെ "വൺ‌-വേ സ്ട്രീറ്റുകൾ‌" എന്ന് വിളിക്കുന്നു. ഇതിലൂടെ ഗതാഗതം ഒരു ദിശയിൽഏക്ക് മാത്രമായി ക്രമീകരിച്ചിരിക്കുന്നു.
കിഴക്കൻ പാക്കിസ്ഥാൻ

1947 ഓഗസ്റ്റിൽ ബംഗാളും ഇന്ത്യയും വേർപിരിഞ്ഞതോടെ ആധുനിക ബംഗ്ലാദേശിന് അതിർത്തികൾ സ്ഥാപിക്കപ്പെട്ടു. ഈ പ്രദേശത്ത് ബ്രിട്ടീഷ് ഭരണം അവസാനിച്ചതിനെത്തുടർന്ന് ഈ പ്രദേശം **കിഴക്കൻ പാകിസ്ഥാൻ** എന്നറിയപ്പെട്ടു. ബംഗാൾ പ്രസിഡൻസി പിന്നീട് സ്ഥാപിതമായി. ഇന്നത്തെ ബംഗ്ലാദേശിന് പകരമായി 1955 മുതൽ 1971 വരെ ഇത് നിലവിലുണ്ടായിരുന്നു. ധാക്കയായിരുന്നു ഇതിന്റെ തലസ്ഥാനം. ഇവിടുത്തെ ഔദ്യോഗിക ഭാഷ ബംഗ്ലാ ആയിരുന്നു. 15,560 ചതുരശ്ര മീറ്റർ കിഴക്കൻ പാകിസ്ഥാന്റെ മൊത്തം ഭൂവിസ്തൃതി. അന്നത്തെ പാകിസ്ഥാന്റെ കിഴക്കൻ മേഖലയായിരുന്നു ഇവിടം. കിഴക്ക്, വടക്ക്, പടിഞ്ഞാറ് വശങ്ങളിലായി ഇത് ഇന്ത്യയുമായി അതിർത്തി പങ്കിടുന്നു. മുൻപ് ബർമയുമായി ഒരു ചെറിയ ഭാഗത്ത് അതിർത്തി പങ്കിട്ടിരുന്നു. സമ്പദ്‌വ്യവസ്ഥ, രാഷ്ട്രീയ പ്രാതിനിധ്യം, ജനസംഖ്യ എന്നിവയുടെ അടിസ്ഥാനത്തിൽ പാക്കിസ്ഥാനിലെ ഏറ്റവും വലിയ സംസ്ഥാനമായിരുന്നു കിഴക്കൻ പാക്കിസ്ഥാൻ. ഒൻപത് മാസത്തെ യുദ്ധത്തിനുശേഷം 1961 ഡിസംബർ 14ന് കിഴക്കൻ പാകിസ്ഥാൻ സ്വാതന്ത്ര്യം നേടി ബംഗ്ലാദേശായി പ്രഖ്യാപിക്കപ്പെട്ടു.

വർഗ്ഗം:ബംഗ്ലാദേശ്
പി.വി. എബ്രഹാം

കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു **പി.വി. എബ്രഹാം**. മൂവാറ്റുപുഴ നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. 1928 സെപ്റ്റംബറിൽ ജനിച്ചു. സജീവ രാഷ്ട്രീയത്തിൽ വരുന്നതിനു മുൻപ് ഒരു അധ്യാപകനായിരുന്നു. സ്വാതന്ത്ര്യ സമരത്തിൽ സജീവ പങ്കാളിയായ ഇദ്ദേഹം അറിയപ്പെടുന്ന ഒരു ട്രേഡ് യൂണിയൻ പ്രവർത്തകനുമായിരുന്നു. രണ്ട് തവണയായി മാറാടി പഞ്ചായത്തിന്റെ പ്രസിഡന്റുമായിരുന്നു. 1967-ലെ തിരഞ്ഞെടുപ്പിൽ കോൺഗ്രസിൽ നിന്നുള്ള കെ.സി. പൈലിയെ 5933 വോട്ടുകൾക്ക് പരാജയപ്പെടുത്തിയാണ് ഇദ്ദേഹം കേരള നിയമസഭയിലേക്ക് തിരഞ്ഞെടുക്കപ്പെട്ടത്. 1989-ൽ ഇദ്ദേഹം അന്തരിച്ചു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1928-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1989-ൽ മരിച്ചവർ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
ഇട്ടിലാക്കൽ

മലപ്പുറം ജില്ലയിലെ തിരൂർ താലൂക്കിൽ താനൂർ ബ്ലോക്കിലെ പൊന്മുണ്ടം, താനാളൂർ, ഒഴൂർ പഞ്ചായത്തുകൾ അതിർത്തി പങ്കിടുന്ന ഒരു പ്രദേശമാണ് ഇട്ടിലാക്കൽ.പൊന്മുണ്ടം പഞ്ചായത്തിലെ 13 അരിപീടിയേങ്ങൽ,14 ഇട്ടിലാക്കൽ വാർഡുകളും താനാളൂർ പഞ്ചായത്തിലെ 09 തവളാംകുന്ന്, 10 നിരപ്പിൽ വാർഡുകളും ഉൾപ്പെടുന്നതാണ് ഈ പ്രദേശം.മധ്യ കാലഘട്ടത്തിൽ വെട്ടത്തുനാടിന്റെ ഭാഗമായിരുന്ന ഈ പ്രദേശം ചരിത്രപരമായും വളരെ പ്രാധാന്യമുള്ളതാണ്.

പനവേൽ - കന്യാകുമാരി ദേശീയ പാത 66 നേയും കൊച്ചി -കോഴിക്കോട് തീരദേശ പാതയേയും പരസ്പരം ബന്ധിപ്പിക്കുന്ന പുത്തനത്താണി-വട്ടത്താണി PWD റോഡ് ഈ പ്രദേശത്തു കൂടിയാണ് കടന്നു പോകുന്നത്.ഇട്ടിലാക്കലിൽ നിന്നും ആരംഭിക്കുന്ന ഇട്ടിലാക്കൽ - തെയ്യാല റോഡ് ചെമ്മാട് തിരുരങ്ങാടി കോഴിക്കോട് ഭാഗങ്ങളിലേക്കുള്ള ഒരു എളുപ്പ വഴി കൂടിയാണ്.

 

വർഗ്ഗം:മലപ്പുറം ജില്ലയിലെ ഗ്രാമങ്ങൾ
മരിയ സെഥെ അറ്റ് ദി ഹാർമോണിയം

ബെൽജിയൻ നിയോ-ഇംപ്രഷനിസ്റ്റ് ചിത്രകാരനായിരുന്ന തിയോ വാൻ റൈസൽബർഗെ വരച്ച എണ്ണച്ചായാചിത്രമാണ് **മരിയ സെഥെ അറ്റ് ദി ഹാർമോണിയം.** ചിത്രത്തിൽ സുന്ദരിയായ, മാന്തളിർ നിറത്തിലുള്ള വസ്ത്രവും ധരിച്ച സ്വപ്‌നത്തിലെന്ന വണ്ണം തുറിച്ചുനോക്കുന്ന ഒരു സ്ത്രീയെ ചിത്രീകരിച്ചിരിക്കുന്നു. ഛായാചിത്രത്തിനു വേണ്ടി പോസ് ചെയ്തിരിക്കുന്നത് കലയിൽ താല്പര്യമുള്ള ഒരു സമ്പന്ന സംഗീത കുടുംബത്തിൽ പെട്ട മരിയ സെഥെയായിരുന്നു.ചിത്രത്തിൽ അവർ ഒരു ഹാർമോണിയത്തിനരികിൽ ഇരിക്കുന്നതായി ചിത്രീകരിച്ചിരിക്കുന്നു. പക്ഷേ അവർ അത് വായിക്കുന്നില്ല.

വാൻ റൈസൽ‌ബെർഗിൽ സ്യൂറാറ്റിന്റെ സ്വാധീനം, രണ്ടാമത്തേത് സ്യൂറാറ്റിന്റെ പോയിന്റിലിസം സ്വീകരിച്ചതും സ്യൂറാറ്റിന്റെ ശൈലിയും ലളിതവൽക്കരണം എന്നിവയും പെയിന്റിംഗ് കാണിക്കുന്നു.
## ചിതരചന
ചിത്രത്തിൽ ആധുനിക വാസ്തുശില്പിയും ചിത്രകാരനും ഡിസൈനറും ആർട്ട് നൊവൊയുടെ എക്‌സ്‌പോണന്റുമായ ഹെൻറി വാൻ ഡി വെൽഡെയെ വിവാഹം കഴിച്ച മരിയ സെഥെയെ ചിത്രീകരിച്ചിരിക്കുന്നു. സ്ത്രീ പുഞ്ചിരിച്ചുകൊണ്ട് അവർ ഒരു ഹാർമോണിയത്തിനരികിൽ ഇരിക്കുന്നു. പക്ഷേ അവർ അത് വായിക്കുന്നില്ല. ഹാർമോണിയം, സെല്ലോ, കലാസൃഷ്‌ടി എന്നിവ സമ്പന്നരായ സോഥെ കുടുംബത്തിന്റെ സാമൂഹിക നിലയെയും അവരുടെ സംഗീത താൽപ്പര്യങ്ങളെയും സൂചിപ്പിക്കുന്നു.ഛായാചിത്രത്തിന്റെ തീയതിയോടൊപ്പം പെയിന്റിംഗിനു മുകളിൽ വിടിആർ എന്ന് ഒപ്പിട്ടിരിക്കുന്നു.

## അവലംബം

വർഗ്ഗം:ഫ്ലെമിഷ് ചിത്രങ്ങൾ
ലത (നടി)

എം.ജി.ആർ. ലത, ലത സേതുപതി എന്നീ പേരുകളിലും അറിപ്പെട്ടിരുന്ന **ലത** (ജനനം: ജൂൺ 7, 1953)&nbsp;1973 മുതൽ 1983 വരെയുള്ള കാലത്ത് ദക്ഷിണേന്ത്യൻ സിനിമകളിൽ പ്രധാന വേഷങ്ങളിൽ അഭിനയിച്ചിരുന്ന ഒരു അഭിനേത്രിയായിരുന്നു. തമിഴ് ഭാഷയിലെ വിവിധ ടെലിവിഷൻ പരമ്പരകളിലെ അഭിനയത്തിലൂടെയും അവർ അറിയപ്പെടുന്നു.

## ആദ്യകാലജീവിതം
അവരുടെ ഫോട്ടോജെനിക് രൂപവും നൃത്ത വൈദഗ്ധ്യവും തമിഴ് ചലച്ചിത്രമേഖലയിൽ നിന്ന് ശ്രദ്ധ ആകർഷിച്ചു. പതിനഞ്ചു വയസ് പ്രായമുള്ളപ്പോൾ ചലച്ചിത്ര ലോകത്ത് അരങ്ങേറ്റം കുറിച്ച അവരെ നടിയും അമ്മായിയുമായിരുന്ന കമല കോട്‌നിസ് പ്രോത്സാഹിപ്പിച്ചു.****&nbsp;എം.ജി. രാമചന്ദ്രൻ നായകനും നിർമ്മാതാവുമായിരുന്ന *ഉലകം സുട്രും വാലിബൻ* (1973) ആയിരുന്നു അവരുടെ അരങ്ങേറ്റ ചിത്രം. രാംനാഥിലെ രാജകുടുംബമായ സേതുപതി വംശത്തിൽ നിന്നാണ് ലതയുടെ കുടുംബം. പിതാവ് ഷൺമുഖ രാജേശ്വര സേതുപതിയും മാതാവ് ലീലാറാണിയും യഥാർത്ഥത്തിൽ ആന്ധ്രാപ്രദേശിലെ കർണൂലിൽ നിന്നുള്ളവരായിരുന്നതിനാൽ, ലതയ്ക്ക് ചെറുപ്പകാലം മുതൽക്കുതന്നെ തമിഴ്, തെലുങ്ക് ഭാഷകളിൽ പ്രാവീണ്യമുണ്ടായിരുന്നു. അരങ്ങിലെ പേരായ ലത എം‌.ജി‌. രാമചന്ദ്രൻ സിനിമയ്ക്കുവേണ്ടി നൽകിയതാണ്. നടൻ രാജ്കുമാർ സേതുപതി ലതയുടെ സഹോദരനാണ്.

## ഔദ്യോഗിക ജീവിതം
പ്രശസ്ത നടിയായി മാറിയ ലത നിരവധി പുരസ്കാരങ്ങൾ നേടിയിട്ടുണ്ട്. തമിഴ്, തെലുങ്ക്, മലയാളം ഭാഷകളിലായി ഏതാണ്ട്  നൂറിലധികം ചിത്രങ്ങളിൽ അവർ അഭിനയിച്ചിട്ടുണ്ട്. എം.ജി. രാമചന്ദ്രനൊപ്പം പ്രത്യക്ഷപ്പെട്ട ഉലകം സുട്രും വാലിബൻ (1973) ആയിരുന്നു അവരുടെ ആദ്യ സിനിമ. തായ്‌ലാൻഡ്, സിംഗപ്പൂർ, മലേഷ്യ, ഹോങ്കോംഗ്, ജപ്പാൻ തുടങ്ങി വിവിധ വിദേശ രാജ്യങ്ങളിൽവച്ചായിരുന്നു  ഇത് ചിത്രീകരിക്കപ്പെട്ടത്. ചിത്രത്തിന്റെ വിജയം അവരെ സിനിമാ വ്യവസായത്തിന്റെ ഉത്തുംഗങ്ങളിലെത്തിക്കുകയും ചിത്രത്തിലെ നാല് നായികമാരിൽ ഏറ്റവും മികച്ചതും മാദകത്വമുള്ളതുമായ നടിയായി മാധ്യമങ്ങൾ അവരെ വാഴ്ത്തുകയും ചെയ്തു. എം.ജി. രാമചന്ദ്രന്റെ മുൻനിര നായികയായി അവർ തമിഴ് സിനിമകളിൽ നിരവധി വർഷങ്ങൾ തുടർന്നു. ആൻഡല രാമുഡു (1973) എന്ന ചിത്രത്തിൽ അക്കിനേനി നാഗേശ്വര റാവുവിനൊപ്പം അഭിനയിക്കാൻ അദ്ദേഹം അവരെ ശുപാർശ ചെയ്തതോടെ തെലുങ്ക് ചലച്ചിത്ര മേഖലയിലേയ്ക്കും അരങ്ങേറ്റം കുറിച്ചു. തമിഴ്, തെലുങ്ക് ചിത്രങ്ങളിൽ മാദക കഥാപാത്രങ്ങളെ അവതരിപ്പിക്കുന്നതിൽ അവർ പ്രാവീണ്യം നേടിയിരുന്നു. തെലുങ്ക് ചിത്രമായ അന്നദമ്മുല അനുബന്ധം (1975), തമിഴ് ചിത്രം നാളൈ നമതേ (1975) എന്നിങ്ങനെ സീനത്ത് അമൻ നായികയായി അഭിനയിച്ച യാദോൻ കി ബരാത്തിന്റെ (1973) രണ്ട് റീമേക്കുകളിൽ അവർ അഭിനയിച്ചിരുന്നു. സഞ്ജീർ (1973) എന്ന ചിത്രത്തിന്റെ രണ്ട് റിമേക്കുകളായ തെലുങ്കിലെ നിപ്പുലന്തി മനിഷി (1974), തമിഴിലെ സിരിത്തു വാഴ വേണ്ടും (1974) എന്നിവയിൽ ജയഭാദുരി ചെയ്ത വേഷമാണ് അവർ അവതരിപ്പിച്ചത്. വട്ടത്തുക്കുൾ സതുരം എന്ന ചിത്രത്തിലെ അഭിനയത്തിന് അവർ ഒരു ഫിലിംഫെയർ അവാർഡ് നേടി. ചലച്ചിത്രമേഖലയിലെ നേട്ടങ്ങൾക്ക് തമിഴ്‌നാട് സംസ്ഥാന സർക്കാർ കലൈമാമണി അവാർഡ് നൽകി ആദരിച്ചു. അഭിനയശേഷിയുടെ പേരിൽ തമിഴ്‌നാട് സർക്കാരിൽ നിന്നും ആന്ധ്രാപ്രദേശിൽ നിന്നും നിരവധി അവാർഡുകൾ നേടിയിട്ടുണ്ട്. പിതാവ് രാംനാഥിലെ രാജാവായിരുന്ന ഷൺമുഖ രാജേശ്വര സേതുപതി ഒരുകാലത്ത് രാഷ്ട്രീയക്കാരനായിരുന്നപ്പോൾ അവർ ഹ്രസ്വകാലത്ത് രാഷ്ട്രീയ പ്രവേശനവും നടത്തിയിരുന്നു. ശങ്കർ സലിം സൈമൺ എന്ന രജനീകാന്ത് സിനിമയിൽ അവർ ഒരു സുപ്രധാന കഥാപാത്രത്തെ അവതരിപ്പിച്ചു. ഈ വേഷത്തോടെ നടി ലക്ഷ്മിയ്ക്കൊപ്പം 1970 കളിൽ തമിഴ് സിനിമകളിൽ എം‌.ജി‌.ആർ., രജനീകാന്ത് എന്നിവരുടെ നായികമാരായ 2 നടിമാരിൽ ഒരാളായി അവർ മാറി.

## അവലംബം
മലേഷ്യ മലയാളികൾ

**മലയാളി മലേഷ്യക്കാർ** എന്നും അറിയപ്പെടുന്ന **മലേഷ്യൻ മലയാളികൾ** കേരളത്തിലെ മലയാളം സംസാരിക്കുന്ന പ്രദേശങ്ങളിൽ നിന്നും തെക്കേ പടിഞ്ഞാറൻ ഇന്ത്യയിലെ പുതുച്ചേരിയിലെ മയ്യഴിയിൽ നിന്നോ അല്ലെങ്കിൽ ഇന്ത്യയുടെ തെക്കുപടിഞ്ഞാറൻ തീരത്ത് നിന്ന് 200 മുതൽ 440 കിലോമീറ്റർ അകലെയുള്ള ലക്ഷദ്വീപ് കടലിലെ ഒരു കൂട്ടം ദ്വീപുകളായ ലക്ഷദ്വീപ് കേന്ദ്രഭരണ പ്രദേശങ്ങളിൽ നിന്നോ മലേഷ്യയിൽ ജനിച്ചതോ കുടിയേറിയതോ ആയ പൂർണ്ണമായോ ഭാഗികമായോ ഉള്ള മലയാളി വംശജരാണ്. മലേഷ്യയിലെ മലേഷ്യൻ ഇന്ത്യൻ ജനസംഖ്യയുടെ ഏകദേശം 12.50% വരും അവർ.

## അവലംബം

വർഗ്ഗം:മലേഷ്യയിലെ വംശീയ വിഭാഗങ്ങൾ
വർഗ്ഗം:മലയാളികൾ
പാറക്കോട്ടിൽ കുമാരൻ

കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു **പാറക്കോട്ടിൽ കുമാരൻ** എന്ന **പി. കുമാരൻ** (ജീവിതകാലം: 26 ഒക്ടോബർ 1934 - 26 ഒക്ടോബർ 2020). മണ്ണാർക്കാട് നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം ഏഴാം കേരളനിയമസഭയിൽ അംഗമായത്. ജനയു​ഗം പത്രത്തിന്റെ ഡയറക്ടർ ബോർഡം​ഗം, കരിമ്പുഴ ഹയർ സെക്കൻഡറി സ്കൂൾ മാനേജർ, കരിമ്പുഴ പഞ്ചായത്ത്‌ പ്രസിഡന്റ്, കുലിക്കിലിയാട് സഹകരണ ബാങ്ക് പ്രസിഡന്റ് എന്നീ നിലകളിലും പ്രവർത്തിച്ചിരുന്നു. ഇദ്ദേഹത്തിന്റെ മൂന്ന് ഏക്കർ വരുന്ന വസ്തു അന്ധവിദ്യാലയമായ ഹെല്ലൻ കെല്ലർ സെന്റേണറി  മോഡൽ വിദ്യാലയത്തിന് സംഭാവനയായി നൽകിയിട്ടുണ്ട്. വാർദ്ധക്യസഹജമായ ആസുഖങ്ങളേത്തുടർന്ന് 2020 ഒക്ടോബർ 26ന് കോഴിക്കോട്ടുള്ള ഒരു സ്വകാര്യ ആശുപത്രിയിൽ വച്ച് അന്തരിച്ചു. പി. കൃഷ്ണൻ, കല്ല്യാണിയമ്മ എന്നിവരാണ് മാതാപിതാക്കൾ, പാർവതിയാണ് ഭാര്യ, സുധീർ, ബീന, ബിജില, മുരളി എന്നിവർ മക്കളുമാണ്.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:ജന്മദിനത്തിൽ മരിച്ചവർ
വർഗ്ഗം:1934-ൽ മരിച്ചവർ
വർഗ്ഗം:2020-ൽ മരിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:ഒക്ടോബർ 26-ന് മരിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:ഏഴാം കേരള നിയമസഭാംഗങ്ങൾ
അസ്താദ് ദേബൂ

ഇന്ത്യൻ സമകാലിക നർത്തകനും നൃത്തസംവിധായകനുമായിരുന്നു **അസ്താദ് ദേബൂ** (13 ജൂലൈ 194710 ഡിസംബർ 2020) . ഇന്ത്യയിലെ ആധുനിക നൃത്തത്തിന്റെ തുടക്കക്കാരനായാണ് അദ്ദേഹം കണക്കാക്കപ്പെടുന്നത്.  ഔദ്യോഗിക ജീവിതത്തിലൂടെ പിന ബൊഷ്, അലിസൺ ബെക്കർ ചേസ്, പിങ്ക് ഫ്ലോയ്ഡ് എന്നിവരുൾപ്പെടെയുള്ള കലാകാരന്മാരുമായി സഹകരിച്ച് ലോകമെമ്പാടും പ്രകടനം നടത്തി.    70 ലേറെ രാജ്യങ്ങളിൽ ആയിരക്കണക്കിന് വേദികളിൽ അദ്ദേഹം നൃത്തം ചെയ്തു.

1996 ൽ സംഗീത നാടക അക്കാദമി അവാർഡും 2007 ൽ പദ്മശ്രീയും നൽകി. 

## മുൻകാലജീവിതം
ഗുജറാത്തിലെ ഒരു പാഴ്‌സി കുടുംബത്തിൽ  13 ജൂലൈ 1947 ന് ജനിച്ചു. തന്റെ ആറാമത്തെ വയസ്സിലാണ് നൃത്തലോകത്തെത്തി. കൊൽക്കത്തയിലും ജംഷഡ്പൂരിലുമായിരുന്നു ദേബൂവിന്റെ ബാല്യകാലം. പ്രശസ്ത

നർത്തകരായ ഇന്ദ്രകുമാർ മൊഹന്തി, പ്രഹ്ലാദ് ദാസ് എന്നിവരുടെ കീഴിൽ കഥക് അഭ്യസിച്ചു. ദേബൂ ചെയ്തിരുന്നു ആറുവയസ്സുവരെ കൊൽക്കത്തയിൽ വളർന്ന അദ്ദേഹത്തിന്റെ കുടുംബം പിന്നീട് ജംഷദ്‌പൂരിലേക്ക് മാറി, അവിടെ പിതാവിന് ടാറ്റാ സ്റ്റീലിൽ ജോലി ചെയ്തു. അദ്ദേഹത്തിന് രണ്ട് സഹോദരിമാരുണ്ടായിരുന്നു, കമലും ഗുൽഷനും. 

മുംബെെയിൽ നിന്ന് ബികോം പഠനത്തിനിടെയാണ് അസ്താദ് ദേബൂ കണ്ടംപററി നൃത്തത്തിൽ ആകൃഷ്ടനാകുന്നത്.

ബിരുദം പൂർത്തിയാക്കിയതിന് ശേഷം അദ്ദേഹം മാർത്ത ​ഗ്രഹാം സെന്റർ ഫോർ കണ്ടംപററി ഡാൻസിൽ നിന്ന് പാശ്ചാത്യനൃത്തത്തിൽ പ്രാവീണ്യം നേടി. അമേരിക്കയിലെ നൃത്ത പഠനത്തിന് ശേഷം കേരളത്തിലെത്തിയ അസ്താദ് ദേബൂ ഗുരു ഇ.കെ പണിക്കരുടെ കീഴിൽ കഥകളി അഭ്യസിച്ചു. 

## നൃത്ത രംഗത്ത്
മുംബൈയിൽ (അന്നത്തെ ബോംബെ ) ബിരുദം നേടുന്നതിനിടയിൽ, അമേരിക്കൻ മുറെ ലൂയിസ് ഡാൻസ് കമ്പനിയുടെ സമകാലീന നൃത്തം അദ്ദേഹം കണ്ടു. താമസിയാതെ, ന്യൂയോർക്കിൽ നൃത്തം പഠിച്ചുകൊണ്ടിരുന്ന ആർട്ടിസ്റ്റ് ഉത്തരാ ആശ കൂർലവാല ബോംബെ സന്ദർശിക്കുകയും ന്യൂയോർക്കിലെ മാർത്ത ഗ്രഹാം സെന്റർ ഓഫ് കണ്ടംപററി ഡാൻസിൽ ചേരാൻ സഹായിക്കുകയും ചെയ്തു.  1969 ൽ ബോംബെ തുറമുഖത്ത് നിന്ന് കപ്പൽ കയറിയ ചരക്ക് ബോട്ടിൽ ഡെബൂ ബോംബെയിൽ നിന്ന് പുറപ്പെട്ടു, പിന്നീട് യൂറോപ്പിലൂടെ സഞ്ചരിച്ച് 1974 ൽ ന്യൂയോർക്കിലെത്തി. 

അടുത്ത ദശകത്തിൽ അദ്ദേഹം ലണ്ടൻ സ്കൂൾ ഓഫ് കണ്ടംപററി ഡാൻസിൽ ചേർന്നു. അവിടെ മാർത്ത എബ്രഹാമിന്റെ ആധുനിക നൃത്ത സാങ്കേതികത പഠിക്കുകയും തുടർന്ന് ന്യൂയോർക്കിൽ ജോസ് ലിമോന്റെ സാങ്കേതികത പഠിക്കുകയും ചെയ്തു.  ജർമ്മനിയിലെ വുപെർട്ടൽ ഡാൻസ് കമ്പനിയിലും പിലോബോളസ് ഡാൻസ് കമ്പനിയിലെ അലിസൺ ബെക്കർ ചേസിലും പിന ബൗഷിനൊപ്പം പരിശീലനം നേടിയ അദ്ദേഹം യൂറോപ്പ്, അമേരിക്ക, ജപ്പാൻ, ഇന്തോനേഷ്യ എന്നിവിടങ്ങളിലൂടെ സഞ്ചരിച്ചു.  1977 ൽ തിരികെ എത്തിയ അദ്ദേഹം ഗുരു ഇ കൃഷ്ണ പണിക്കർക്ക്, കീഴിൽ, തിരുവല്ലയിൽ കഥകളി  പഠിച്ചു.   ഗുരുവായൂർ ക്ഷേത്രത്തിൽ കഥകളി അവതരിപ്പിച്ചു .  ഈ പര്യവേക്ഷണങ്ങളെല്ലാം അദ്ദേഹത്തിന് സവിശേഷമായ ഒരു നൃത്ത ശൈലി സൃഷ്ടിക്കുന്നതിലേക്ക് നയിച്ചു, ഇന്ത്യൻ ക്ലാസിക്കൽ ഡാൻസിന്റെയും വെസ്റ്റേൺ ഗ്രൂപ്പ് ഡാൻസ് ടെക്നിക്കുകളുടെയും സംയോജനം.   
## സിനിമയിൽ
സിനിമാ രം​ഗത്ത് നൃത്ത സംവിധായകനായും അദ്ദേഹം പ്രവർത്തിച്ചിട്ടുണ്ട്. മണിരത്നം സംവിധാനം  രാവൺ, എം.എഫ് ഹുസെെന്റ് മീനാക്ഷി; ദ ടെയ്ൽ ഓഫ് ത്രി സിറ്റീസ് തുടങ്ങിയ സിനിമകൾക്ക് വേണ്ടി നൃത്തസംവിധാനം ചെയ്തി‌‌ട്ടുണ്ട്. 

## മരണം
2020 ഡിസംബർ 10 ന് 73 വയസ്സുള്ള മുംബൈയിലെ വീട്ടിൽ വച്ച് അദ്ദേഹം അന്തരിച്ചു.  

## അവാർഡുകൾ

* 1995: സംഗീത നാടക് അക്കാദമി അവാർഡ് 
* 2007: പത്മശ്രീ 

## അവലംബം

വർഗ്ഗം:പാഴ്‌സികൾ
വർഗ്ഗം:കഥക് നർത്തകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:2020-ൽ മരിച്ചവർ
വർഗ്ഗം:1947-ൽ ജനിച്ചവർ
വർഗ്ഗം:കഥകളി കലാകാരന്മാർ
വർഗ്ഗം:നർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
കളരി പണിക്കർ

കേരളത്തിലെ ഹിന്ദുമതത്തിലെ ഒരു ജാതിയാണ് **കളരി പണിക്കർ**. പ്രധാമായും മലബാർ മേഖലയിൽ കൂടുതൽ ആയി വസിക്കുന്ന ഒരു വിഭാഗക്കാർ ആണ്, പരമ്പരകതമായി ജ്യോതിഷം മുഖ്യ കുലത്തൊഴിൽ ആയി സ്വികരിച്ചിട്ടുണ്ട് ഇവർ. പൊതുവെ **കണിയാർ** സമുദായത്തിൽ നിന്നും വ്യത്യസ്തരാണ് കളരി പണിക്കർ. സർക്കാർ ഇവരെ മറ്റു പിന്നോക്ക വിഭാഗത്തിൽ ഉൾപ്പെടുത്തയിറയുണ്ട്.
## അവലബം

വർഗ്ഗം:കേരളത്തിലെ ജാതികൾ
ദി ഡേ ഡ്രീം

പ്രീ-റാഫലൈറ്റ് ബ്രദർഹുഡ് സ്ഥാപക അംഗം ദാന്തെ ഗബ്രിയൽ റോസെറ്റി വരച്ച ഒരു എണ്ണച്ചായാചിത്രമാണ് **ദി ഡേ ഡ്രീം.** തുടക്കത്തിൽ **മോന്ന പ്രിമാവേര** എന്നു പേരിടാൻ ഉദ്ദേശിച്ചിരുന്നു. 1880 ൽ ഏറ്റെടുത്ത 158.7 സെന്റീമീറ്റർ (62.5 ഇഞ്ച്) ഉയരവും 92.7 സെന്റീമീറ്റർ (36.5 ഇഞ്ച്) വീതിയുമുള്ള ഈ ചിത്രത്തിൽ ഒരു സൈക്കാമോർ മരത്തിന്റെ കൊമ്പിൽ ഇരിക്കുന്ന ജെയ്ൻ മോറിസിനെ ചിത്രീകരിച്ചിരിക്കുന്നു. അവരുടെ കയ്യിൽ വിക്ടോറിയൻ കാലഘട്ടത്തിലെ പ്രണയത്തിന്റെ ഒരു അടയാളം ആയ ഹണിസക്കിളിന്റെ ഒരു ചെറിയ തണ്ട് ഉണ്ട്. ആ സമയത്ത് ചിത്രകാരൻ അവരുമായി മുഴുകിയ രഹസ്യ ബന്ധത്തിന്റെ സൂചനയായിരിക്കാം അത്. 1900-ൽ കോൺസ്റ്റന്റൈൻ അലക്സാണ്ടർ അയോണിഡെസ് ഈ കലാസൃഷ്‌ടി വിക്ടോറിയ ആന്റ് ആൽബർട്ട് മ്യൂസിയത്തിന് നൽകി.
## പശ്ചാത്തലം
1857-ൽ ഡ്രൂറി ലെയ്‌നിലെ തിയേറ്റർ റോയലിൽ വച്ച് കണ്ടുമുട്ടിയ തന്റെ രഹസ്യ കാമുകി മോറിസിന്റെ ചോക്ക് സ്കെച്ച് 1878-ൽ റോസെറ്റി പൂർത്തിയാക്കി.  പ്രോസെർപൈൻ ഉൾപ്പെടെ അദ്ദേഹത്തിന്റെ അറിയപ്പെടുന്ന നിരവധി ചിത്രങ്ങൾക്ക് അവർ മാതൃകയായിരുന്നു. റോസെറ്റിയുടെ സ്റ്റുഡിയോയിലെ മാന്റിൽപീസിന് മുകളിൽ ഡ്രോയിംഗ് പ്രദർശിപ്പിച്ചു. തുടക്കത്തിൽ ചിത്രത്തിനെ മോന്ന പ്രിമാവേര അല്ലെങ്കിൽ വന്ന പ്രിമാവേര എന്ന് വിളിക്കേണ്ടതായിരുന്നു. ഒരുപക്ഷേ റോസെറ്റിയെ ആകർഷിച്ച ഒരു വിവരണവും അദ്ദേഹത്തിന്റെ ആദ്യകാല കലാസൃഷ്ടികളുടെ അടിസ്ഥാനവുമായ ലാ വീറ്റ ന്യൂവയിൽ നിന്ന് പ്രചോദനം ഉൾക്കൊണ്ടിരിക്കാം. റോസെറ്റി ഒരു കവിയും അദ്ദേഹത്തിന്റെ നിരവധി ചിത്രങ്ങളോടൊപ്പം സോണറ്റുകളും എഴുതിയിരുന്നു. സോനെറ്റ്സ് ഫോർ പിക്ചേഴ്സ് എന്ന അദ്ദേഹത്തിന്റെ പരമ്പരയിലെ അവസാന രചന ഈ പെയിന്റിംഗുമായി ബന്ധപ്പെട്ടിരിക്കുന്നു. സോനെറ്റ് ഇപ്രകാരമാണ്:

റോസെറ്റിക്ക് തുടക്കത്തിൽ പെയിന്റിംഗിൽ പൂർണ സംതൃപ്തി ഉണ്ടായിരുന്നില്ല. കൂടാതെ അദ്ദേഹം അതിൽ നിരവധി പരിഷ്കാരങ്ങൾ വരുത്തി.മറ്റൊരു സ്ത്രീയുടെ പാദങ്ങൾ ചിത്രത്തിലേക്ക് പകർത്തിയതിന് ക്ഷമ ചോദിച്ച് അദ്ദേഹം മോറിസിന് കത്തെഴുതി.മോറിസിന്റെ മുമ്പത്തെ പെയിന്റിംഗ്, ദ സല്യൂട്ടേഷൻ ഓഫ് ബിയാട്രീസ്, അവസാന പതിപ്പിൽ സമാനമായ മറ്റൊരു മോഡലിന്റെ കൈകൾ ഉപയോഗിച്ചിരുന്നു.

## വിവരണം

ഒരു സൈക്കാമോർ മരത്തിന്റെ കൊമ്പിൽ ഇരിക്കുന്ന മോറിസിന്റെ കയ്യിൽ വിക്ടോറിയൻ കാലഘട്ടത്തിലെ പ്രണയത്തിന്റെ അടയാളം ആയ ഹണിസക്കിളിന്റെ ഒരു ചെറിയ തണ്ട് ഉണ്ട്.  അത് ആ സമയത്ത് കലാകാരൻ അവളുമായി മുഴുകിയിരുന്ന രഹസ്യ ബന്ധത്തിന്റെ സൂചനയായിരിക്കാം.ഈ സമയത്ത് അസാധാരണമായി റോസെറ്റിയുടെ ഈ ചിത്രം മോഡലിന്റെ മുഴുവൻ നീളത്തിലും ചിത്രീകരിച്ചിരിക്കുന്ന അദ്ദേഹത്തിന്റെ അവസാന ചിത്രങ്ങളിലൊന്നാണ്. ചിത്രത്തിന്റെ താഴെ വലതുവശത്ത് "ഡി. റോസെറ്റി 1880" എന്ന് ഒപ്പിട്ടിരിക്കുന്നു.

## അവലംബങ്ങൾ

### Citations

### ഗ്രന്ഥസൂചിക

*
*
*
*

വർഗ്ഗം:സ്ത്രീകളുടെ ചിത്രങ്ങൾ
വരുണ (നാവികാഭ്യാസം)

ഇന്ത്യ, ഫ്രാൻസ് രാജ്യങ്ങൾക്കിടയിലെ തന്ത്രപ്രധാന സഹകരണത്തിൻ്റെ ഭാഗമായി ഇന്ത്യൻ നാവികസേനയും ഫ്രഞ്ച് നാവികസേനയും സംയുക്തമായി നടത്തി വരുന്ന നാവികാഭ്യാസമാണ് **വരുണ**. 1983 ൽ ആരംഭിച്ച സംയുക്ത നാവിക അഭ്യാസത്തിന് 2001 ൽ ആണ് വരുണ എന്ന് പേര് നൽകിയത്. ക്രോസ്-ഡെക്ക് പ്രവർത്തനങ്ങൾ, മൈൻ സ്വീപ്പിങ്ങ്, ആൻ്റി- സബ്‌ മറൈൻ വാർഫയർ തുടങ്ങിയവയിൽ ഇന്തോ-ഫ്രഞ്ച് ഏകോപനം മെച്ചപ്പെടുത്തുകയെന്ന ലക്ഷ്യത്തോടെയാണ് ഇന്ത്യൻ മഹാസമുദ്രത്തിൽ അല്ലെങ്കിൽ മെഡിറ്ററേനിയൻ കടലിൽ സംയുക്ത നാവിക അഭ്യാസങ്ങൾ നടത്തുന്നത്.

## വരുണ 2017
പതിനഞ്ചാമത് സംയുക്ത നാവികാഭ്യാസം 2017 ഏപ്രിൽ 24 മുതൽ 30 വരെ മെഡിറ്ററേനിയൻ കടലിൽ വെച്ച് സംഘടിപ്പിച്ചു. ഇന്ത്യൻ നാവികസേനയിലെ ഗൈഡഡ് മിസൈൽ ഡിസ്ട്രോയർ ഐ‌എൻ‌എസ് മുംബൈ, സ്റ്റെൽത്ത് ഫ്രിഗേറ്റ് ഐ‌എൻ‌എസ് ത്രിശൂൽ, ഫ്ലീറ്റ് ടാങ്കർ ഐ‌എൻ‌എസ് ആദിത്യ എന്നിവ ഇതിൽ പങ്കെടുത്തു.

## വരുണ 2018
പതിനാറാമത് സംയുക്ത നാവികാഭ്യാസം 2018 മാർച്ച് 19 മുതൽ 24 വരെ തെക്കുപടിഞ്ഞാറൻ ഇന്ത്യൻ മഹാസമുദ്രത്തിൽ വെച്ച് സംഘടിപ്പിച്ചു. ഫ്രഞ്ച് അന്തർവാഹിനിയും ഫ്രിഗേറ്റുമായ ജീൻ ഡി വിയന്നെ, ഇന്ത്യൻ നാവികസേനയുടെ ഐ‌എൻ‌എസ് മുംബൈ, ഫ്രിഗേറ്റ് ത്രികാന്ത്, അന്തർവാഹിനി കൽവാരി, പി 8-1, ഡോർണിയർ മാരിടൈം പട്രോൾ എയർക്രാഫ്റ്റ്, മിഗ് 29 കെ യുദ്ധവിമാനം എന്നിവ പങ്കെടുത്തു.

## വരുണ 2019
2019 ലെ 17 മത് സംയുക്ത നാവികാഭ്യാസം മെയ് 9 മുതൽ മൂന്ന് ദിവസത്തേക്ക് ഇന്ത്യൻ മഹാസമുദ്രത്തിൽ സംഘടിപ്പിക്കപ്പെട്ടു. ഫ്രാൻസിന്റെ പ്രധാന വിമാനവാഹിനിക്കപ്പലായ ഷാൾ ഡെ ഗോളും, അന്തർവാഹിനികളും, റഫേൽ യുദ്ധവിമാനങ്ങളും *വരുണ 2019* ൽ പങ്കെടുത്തു.

## അവലംബം

## പുറം കണ്ണികൾ

* വരുണ 2018 ചിത്രങ്ങൾ

വർഗ്ഗം:ഇന്ത്യൻ നാവികസേന
ആന്ധ്രാപ്രദേശ് സ്റ്റേറ്റ് ഫൈബർനെറ്റ് ലിമിറ്റഡ്

പൂർണമായും ആന്ധ്രാപ്രദേശ് സംസ്ഥാന സർക്കാർ ഉടമസ്ഥതയിൽ ഉള്ള ഒരു വാർത്താവിനിമയ സ്ഥാപനമാണ് **ആന്ധ്രാപ്രദേശ് സ്റ്റേറ്റ് ഫൈബർനെറ്റ് ലിമിറ്റഡ്**. കുറഞ്ഞ ചിലവിൽ ഇന്റർനെറ്റ്, ടെലിവിഷൻ, ടെലിഫോൺ സേവനങ്ങൾ ആന്ധ്രാപ്രദേശ് സംസ്ഥാനത്ത് ലഭ്യമാക്കുക എന്നതാണ് സ്ഥാപിത ലക്‌ഷ്യം.

## അവലംബം

വർഗ്ഗം:ഇന്ത്യയിലെ ഇന്റർനെറ്റ് സേവനദാതാക്കൾ
കെ.കെ. അണ്ണൻ

കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു **കെ.കെ. അണ്ണൻ** (ജീവിതകാലം: 03 ഓഗസ്റ്റ് 1937 - 06 നവംബർ 2011). വടക്കേ വയനാട് നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. വടക്കേ വയനാട്ടിൽ കർഷകതൊഴിലാളികളെ സംഘടിപ്പിക്കുന്നതിൽ ശ്രദ്ധേയമായ പങ്ക് വഹിച്ച അദ്ദേഹം  സി.പി.ഐ.എം. വടക്കേ വയനാട് താലൂക്ക് സെക്രട്ടറിയും ആയിരുന്നു. 1965-ലെ നിയമസഭാ തിരഞ്ഞെടുപ്പിലും വടക്കേ വയനാട്ടിൽ നിന്ന് ഇദ്ദേഹം വിജയിച്ചിരുന്നു. നക്സലൈറ്റ് നേതാവായിരുന്ന വർഗ്ഗീസിനോട് അനുഭാവം പ്രകടിപ്പച്ചതിന്റെ പേരിൽ ഇദ്ദേഹത്തേ സി.പി.എമ്മിൽ നിന്ന് പുറത്താക്കിയിരുന്നു, പിന്നീട് ഇദ്ദേഹം സി.പി.ഐ.യിൽ ചേർന്നു. വടക്കേ വയനാട്ടിലെ അറിയപ്പെടുന്ന ഒരു പാരമ്പര്യ വൈദ്യനായ അണ്ണൻ സി.പി.ഐ. ജില്ലാ കൗൺസിൽ അംഗം, കേരള ആദിവാസി യൂണിയൻ സംസ്ഥാന സെക്രട്ടറി, പട്ടിക വർഗ്ഗ സംസ്ഥാന ഉപദേശക സമിതിയംഗം തുടങ്ങിയ പദവികളും വഹിച്ചിട്ടുണ്ട്.

## കുടുംബം
മാനന്തവാടി കമ്മന ആനിപ്പൊയി കുറിച്യ തറവാട്ടിൽ 1937 ഓഗസ്റ്റ് മൂന്നിന് ജനിച്ചു, കെ. കേളു, തേയി എന്നിവരാണ് മാതാപിതാക്കൾ, പദ്മിനി ആണ് ഭാര്യ ഇവർക്ക് രണ്ട് ആണ്മക്കളും രണ്ട് പെൺകുട്ടികളുമുണ്ട്. 2011 ഓഗസ്റ്റ് 6ന് ഇദ്ദേഹം അന്തരിച്ചു.
## തിരഞ്ഞെടുപ്പ് ചരിത്രം

## അവലംബം

വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:1937-ൽ ജനിച്ചവർ
വർഗ്ഗം:ഓഗസ്റ്റ് 6-ന് മരിച്ചവർ
വർഗ്ഗം:2011-ൽ മരിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
ഉറിയടി (ചലച്ചിത്രം)

എ.ജെ. വർഗ്ഗീസ് സംവിധാനം ചെയ്ത 2020 ലെ ഇന്ത്യൻ മലയാള- ലാംഗ്വേജ് കോമഡി ത്രില്ലർ ചിത്രമാണ് ഉറിയടി.  ചിത്രത്തിൽ ശ്രീനിവാസൻ, സിദ്ദിഖ്, വിനീത് മോഹൻ, ബൈജു സന്തോഷ്, അജു വർഗീസ് തുടങ്ങിയവർ അഭിനയിക്കുന്നു. കാർത്തിക് ജോഗേഷ് എഡിറ്റിങ്ങും, ഛായാഗ്രഹണം ജെമിൻ ജെ അയ്യാനെത്തും, ഒറിജിനൽ സ്‌കോറ് ശബ്‌ദട്രാക്കും ഇഷാൻ ദേവും നിർവ്വഹിച്ചു .   2020 ജനുവരി 17 നാണ് ചിത്രം റിലീസ് ചെയ്തത്.  

* ശ്രീനിവാസൻ 
* സിദ്ദിഖ് 
* രാഹുൽ ആയി വിനീത് മോഹൻ 
* മത്തായി ആയി ബൈജു സന്തോഷ് 
* അംബുലിയായി അജു വർഗ്ഗീസ് 
* പഞ്ചവർണക്ഷരൻ പിള്ളയായി ഇന്ദ്രൻസ് 
* പ്രേം കുമാർ മന്ത്രിയായി 
* ബിജുകുട്ടൻ 
* സുധി കൊപ്പ 
* ശ്രീജിത്ത് രവി 
* ബവാനി അമ്മയായി സേതു ലക്ഷ്മി 
* ആര്യ 
* മനസ രാധാകൃഷ്ണൻ 
* കവിതയായി ശ്രീലക്ഷ്മി 
* ഉത്തമൻ ആയി അസീസ് നെദുമാങ്ങാട് 

പ്രിൻസിപ്പൽ ഫോട്ടോഗ്രാഫി 2018 നവംബർ 30 ന് കേരളത്തിലെ തിരുവനന്തപുരം പോലീസ് ആസ്ഥാനത്ത് ആരംഭിച്ചു.   

## പ്രമോഷനും റിലീസും
ഫഹദ് ഫാസിൽ 2019 സെപ്റ്റംബർ 16 ന് യൂട്യൂബിൽ ടീസർ പുറത്തിറക്കി  ചിത്രത്തിന്റെ ട്രെയിലർ മനോരമ മ്യൂസിക് സോംഗ്സ് 2020 ജനുവരി 12 ന് സമാരംഭിച്ചു. 

## അവലംബംങ്ങൾ

വർഗ്ഗം:മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2020-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ
എം.റ്റി.എസ്. ഇന്ത്യ

ഇന്ത്യയിൽ സി.ഡി.എം.എ. മൊബൈൽ & മൊബൈൽ ബ്രോഡ്ബാൻഡ് സേവനങ്ങൾ നൽകിയിരുന്ന കമ്പനിയായിരുന്നു **മൊബൈൽ ടെലിസിസ്റ്റംസ് ഇന്ത്യ** അല്ലെങ്കിൽ **എം.റ്റി.എസ്. ഇന്ത്യ**. രണ്ടായിരത്തി പതിനേഴിൽ റിലയൻസ് കമ്മ്യൂണിക്കേഷൻസ് ഈ കമ്പനിയെ ഏറ്റെടുത്തു.

റഷ്യൻ കമ്പനിയായ സിസ്റ്റമ സെപ്റ്റംബർ 2007-ൽ ഇന്ത്യൻ കമ്പനിയായ ശ്യാം ടെലിലിങ്കിന്റെ ഓഹരി വാങ്ങുകയുണ്ടായി. തുടർന്ന് സംയുക്തമായി സിസ്റ്റമ ശ്യാം ടെലിസെർവീസ്സ് എന്ന കമ്പനി രൂപീകരിക്കുകയും എം.റ്റി.എസ്. ഇന്ത്യ എന്ന ബ്രാൻഡിൽ മൊബൈൽ സേവനങ്ങൾ നല്കാൻ തീരുമാനിക്കുകയും ചെയ്‌തു. ഇതിനെ തുടർന്ന് ഇരുപത്തിരണ്ട് സർക്കിളുകളിൽ അനുവാദപത്രത്തിന് വേണ്ടി അപേക്ഷിക്കുകയുണ്ടായി. 2008 ഓഗസ്റ്റിൽ അനുവാദപത്രം ലഭിക്കുകയും ചെയ്തു. നെറ്റ്‌വർക്ക് വികസനത്തിന് വേണ്ടി ZTE, ഹ്വാവെയ് എന്നെ കമ്പനികൾക്ക് കരാർ കൊടുക്കുകയും ചെയ്തു. രണ്ടായിരത്തി പത്തിൽ ഉത്തർപ്രദേശിൽ സേവനം ആരംഭിച്ചു. 

## അവലംബം


വർഗ്ഗം:ടെലികമ്മ്യൂണിക്കേഷൻ കമ്പനികൾ
തെയ്യന്നം

മധ്യതിരുവിതാംകൂറിലെ പുലയ, കുറവ, പറയ സമുദായങ്ങൾക്കിടയിൽ നിലനിൽക്കുന്ന ഒരു അനുഷ്‌ഠാന കലാരൂപമാണ് **തെയ്യന്നം**. ഇത് പ്രധാനമായും മാവേലിക്കര, പന്തളം, ആലപ്പുഴയുടെ മറ്റ് ചില ഭാഗങ്ങൾ എന്നിവിടങ്ങളിലാണ് അവതരിപ്പിക്കപ്പെടുന്നത്. കൃഷിയുമായി ബന്ധപ്പെട്ട ഒരു കലാരൂപമാണ് ഇത്.

## പ്രമേയം
മനുഷ്യൻ കാലങ്ങളായി പലതരം കൃഷികൾ ചെയ്യുന്നുണ്ടെങ്കിലും കൃഷിക്കാർക്ക്‌ നെൽക്കൃഷിയോടാണ്‌ കൂടുതൽ ആദരവ്‌ എന്നു കാണിക്കുന്ന ഒരു പ്രമേയമാണ്‌ ഈ കലാരൂപത്തിന്റേത്‌.

## അവതരണം
നെൽ കൃഷിക്കായി പാടം ഉഴുതുമറിക്കുന്ന എട്ട് പുരുഷന്മാർക്ക്‌ ഭക്ഷണവുമായെത്തുന്ന സ്‌ത്രീകൾ ആ പാടത്ത് ഞാറുനടാൻ തുടങ്ങുന്നു. പിന്നെ അവരൊന്നിച്ച്‌ കൃഷിയും കൊയ്‌ത്തും മെതിയും നടത്തുന്നു. ഇങ്ങനെ കൃഷിയുടെ വിവിധഘട്ടങ്ങളാണ്‌ രംഗത്ത്‌ അവതരിപ്പിക്കുന്നത്‌. ഹാർമോണിയം, ഇടക്ക, തബല എന്നിവ തെയ്യന്നത്തിൽ ഉപയോഗിക്കുന്ന സംഗീത ഉപകരണങ്ങളാണ്.

## അവലംബം

വർഗ്ഗം:കേരളത്തിലെ നൃത്തങ്ങൾ
വർഗ്ഗം:അനുഷ്ഠാനകലകൾ
വർഗ്ഗം:നാടൻ കലകൾ
പൂച്ചാരിക്കളി

കേരളത്തിൽ മലപ്പുറം ജില്ലയിൽ പ്രചാരമുള്ള ഒരു നാടൻ കലാരൂപമാണ് **പൂച്ചാരിക്കളി**. കണക്ക സമുദായത്തിൽപ്പെട്ട സ്‌ത്രീകൾ തിരണ്ടുകല്യാണം, വിവാഹം തുടങ്ങിയ അവസരങ്ങളിലാണ്‌ പൂച്ചാരിക്കളി അവതരിപ്പിക്കുന്നത്‌.
## അവതരണം
മുടിയഴിച്ച്, തലയാട്ടി, കൈകൊട്ടി, പാട്ടുപാടി, ചുവടുവയ്ക്കുന്ന ഈ കലാരൂപത്തിന് മുടിയാട്ടത്തോട്‌ സാദൃശ്യമുണ്ട്,‌ അതുപോലെ ഇതിലുപയോഗിക്കുന്ന പാട്ടുകൾ‌ മാപ്പിളപ്പാട്ടുകളോട്‌ സാമ്യമുള്ളവയാണ്‌.
## അവലംബം

വർഗ്ഗം:കേരളത്തിലെ തനതു കലകൾ
മഡോണ ആന്റ് ചൈൽഡ് വിത് ആൻ ആപ്പിൾ

1480-ൽ കാർലോ ക്രിവെല്ലി വരച്ച ടെമ്പറ സ്വർണ്ണപാനൽ ചിത്രമാണ് **മഡോണ ആന്റ് ചൈൽഡ് വിത് ആൻ ആപ്പിൾ.** ഇപ്പോൾ ലണ്ടനിലെ വിക്ടോറിയ ആന്റ് ആൽബർട്ട് മ്യൂസിയത്തിൽ ജോൺസ് ശേഖരണത്തിന്റെ ഭാഗമായി പ്രവേശിച്ചു. അതിന്റെ മുമ്പത്തെ തെളിവ് അജ്ഞാതമാണ്.ചിത്രത്തിൽ OPVS CAROLI CRIVELLI VENETI എന്ന് ഒപ്പിട്ടിരിക്കുന്നു.

സാധാരണയായി ആർട്ടിസ്റ്റിന്റെ ലെന്റി മഡോണയ്ക്കും അങ്കോണ മഡോണ ആന്റ് ചൈൽഡിനും ഇടയിൽ ഡേറ്റിംഗിന്റെ അടിസ്ഥാനത്തിൽ ഇത് സ്വകാര്യ ഭക്തിക്കായി നിർമ്മിച്ചതാണ്. വെനീസിലെ ഒരു സ്വകാര്യ ശേഖരത്തിൽ ഓരോന്നും (1915 ൽ ടെസ്റ്റി കണ്ടതാകാം), ബെർലിനിലെ ബ്രാച്ച് ശേഖരം, വെനീസിലെ മ്യൂസിയോ ഡെല്ലാ ക'ഡോറോ (വ്യത്യസ്‌തതയോടെ ക്രിവെല്ലി സ്കൂൾ), അതേസമയം ഒരെണ്ണം ഇപ്പോൾ ന്യൂയോർക്കിലുള്ള വിയന്നയിലെ ഐസ്‌ലർ ശേഖരം (1927 ൽ ഡ്രേ വരച്ച മാസ്റ്റർ ഓഫ് ബ്രെറ പ്രെഡെല്ലയുടെ വ്യതിയാനങ്ങൾക്കൊപ്പം) തുടങ്ങി നിരവധി പകർപ്പുകൾ അറിയപ്പെടുന്നു.
## അവലംബം


വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
രാമഭക്തിസാമ്രാജ്യം

ത്യാഗരാജസ്വാമികൾ ശുദ്ധബംഗാളരാഗത്തിൽ ചിട്ടപ്പെടുത്തിയ ഒരു കൃതിയാണ് **രാമഭക്തിസാമ്രാജ്യം**

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ശുദ്ധബംഗാള രാഗത്തിൽ ചിട്ടപ്പെടുത്തിയ കൃതികൾ
ഇന്ത്യൻ സൈന്യവും ഐക്യരാഷ്ട്രസഭ സമാധാന ദൗത്യങ്ങളും

ഇതുവരെ 49 സമാധാന ദൗത്യങ്ങളിൽ ഇന്ത്യ പങ്കെടുത്തു. 1,80,000-ൽ പരം സൈനികരെയും  പോലീസ് ഉദ്യോഗസ്ഥരെയും ഇന്ത്യ ഇറ്റ്ജിനായി വിന്യസിച്ചിട്ടുണ്ട്. 2014 ലെ കണക്കു പ്രകാരം മൂന്നാമത്തെ ഏറ്റവും വലിയ ട്രൂപ്പ് കോൺട്രിബ്യൂട്ടർ രാജ്യമാണ് [ടിസിസി] ഇന്ത്യ. 7,860 പേരെ ഐക്യരാഷ്ട്രസഭ സമാധാന ദൗത്യങ്ങളിൽ വിന്യസിച്ചിട്ടുണ്ട്, അതിൽ 995 പേർ പോലീസ് ഉദ്യോഗസ്ഥരാണ്. ദക്ഷിണ സുഡാൻ പോരാട്ടത്തിൽ ഒരു കൂട്ടക്കൊല തടയുന്നതിനായി ഇന്ത്യൻ സമാധാന സേനാംഗങ്ങൾ നടത്തിയ ശ്രമങ്ങളെ അടുത്തിടെ ഐക്യരാഷ്ട്രസഭ പ്രശംസിച്ചു. ഈ ഉദ്യമത്തിൽ രണ്ട് സൈനികർ കൊല്ലപ്പെടുകയുണ്ടായി.

ഇന്ത്യ ഇതുവരെ രണ്ട് സൈനിക ഉപദേഷ്ടാക്കൾ (ബ്രിഗേഡിയർ ഇന്ദർജിത് റിഖെ, ലഫ്റ്റനന്റ് ജനറൽ ആർ‌കെ മേത്ത), രണ്ട് പോലീസ് ഉപദേഷ്ടാക്കൾ (കിരൺ ബേദി), ഒരു ഡെപ്യൂട്ടി മിലിട്ടറി അഡ്വൈസർ (ലഫ്റ്റനന്റ് ജനറൽ അഭിജിത് ഗുഹ), 14 ഫോഴ്‌സ് കമാൻഡർമാർ, നിരവധി പോലീസ് കമ്മീഷണർമാർ തുടങ്ങിയവരെ വിവിധ ദൗത്യങ്ങളിലേക്കായി സംഭാവന ചെയ്തിട്ടുണ്ട്. സമാധാന പരിപാലന ദൗത്യത്തിലെ ആദ്യത്തെ വനിതാ സംഘമായി ഇന്ത്യയിൽ നിന്നുള്ള ഒരു പോലീസ് യൂണിറ്റ് 2007 ൽ യുഎൻ ഓപ്പറേഷൻ ഓഫ് ലൈബീരിയ (യു‌എൻ‌എം‌എൽ) എന്ന ദൗത്യത്തിൽ വിന്യസിക്കപ്പെട്ടു.

ഇന്ത്യൻ കരസേനയിലെ മുൻ ലെഫ്റ്റനന്റ് ജനറലായ ലഫ്റ്റനന്റ് ജനറൽ സതീഷ് നമ്പ്യാർ 1992 മാർച്ച് മുതൽ 1993 മാർച്ച് വരെ ഐക്യരാഷ്ട്ര സംരക്ഷണ സേനയുടെ കമാൻഡറായി സേവനമനുഷ്ഠിച്ചു. പീസ് ബിൽഡിംഗ് കമ്മീഷന്റെ "ഭീഷണികൾ, വെല്ലുവിളികൾ, മാറ്റം എന്നിവ സംബന്ധിച്ച ഉന്നതതല പാനലിലും" അദ്ദേഹം സേവനമനുഷ്ഠിച്ചു. 
## മുൻകാല ദൗത്യങ്ങൾ
#**കൊറിയ(1950-54)**
#**ഇൻഡോ-ചൈന (1954-70)**
#**മധ്യേഷ്യ (1956-67)**
#**കോംഗോ (1960-64)**
#**കംബോഡിയ (1992-1993)**
#**മൊസാംബിക് (1992-94)**
#**സൊമാലിയ (1993-94)**
#**റുവാണ്ട (1994-96) **
#**അംഗോള (1989-99)**
#**സിയേറ ലിയോൺ (1999-2001)**
#**എത്യോപിയ-എറിത്രിയ (2006-2008)**
## നിലവിലെ ദൗത്യങ്ങൾ
#**ലെബനൻ (UNIFIL) (1998 ഡിസംബർ മുതൽ)**
#**കോംഗോ (MONUSCO) (2005 ജനുവരി മുതൽ)**
#**സുഡാൻ, ദക്ഷിണ സുഡാൻ (UNMIS/UNMISS) (2005 ഏപ്രിൽ മുതൽ)**
#**ഗോലാൻ കുന്നുകൾ (UNDOF) (2006 ഫെബ്രുവരി മുതൽ)**
#**ഐവറി കോസ്റ്റ് (UNOCI) (2004 ഏപ്രിൽ മുതൽ)**
#**ഹെയ്തി (MINUSTAH) (1997 ഡിസംബർ മുതൽ)**
#**ലൈബീരിയ (UNMIL) (2007 ഏപ്രിൽ മുതൽ)**

## അവലംബം

വർഗ്ഗം:ഇന്ത്യൻ സൈനിക നടപടികൾ
വർഗ്ഗം:ഐക്യരാഷ്ട്രസഭ
യൂനിസ് ഗെയ്സൺ

ചലച്ചിത്രലോകത്ത് യൂനിസ് ഗെയ്സൺ എന്ന പേരിലറിയപ്പെടുന്ന യൂനിസ് എലിസബത്ത് സർഗയ്സൺ (ജീവിതകാലം: 17 മാർച്ച് 1928 - 8 ജൂൺ 2018) ആദ്യത്തെ രണ്ട് ജയിംസ്ബോണ്ട് ചിത്രങ്ങളായ ഡോ. നോ, ഫ്രം റഷ്യ വിത്ത് ലവ് എന്നിവയിൽ ജയിംസ് ബോണ്ടിന്റെ പ്രണയിനിയായ സിൽവിയ ട്രെഞ്ച് എന്ന കഥാപാത്രത്തെ അവതരിപ്പിച്ചതിലൂടെ പ്രശസ്തയാണ്. അതിനാൽത്തന്നെ ആദ്യത്തെ "ബോണ്ട് ഗേൾ" ആയി അവർ പരിഗണിക്കപ്പെടുന്നു. 

## ആദ്യകാലം
1928 ൽ ജോൺ, മരിയ സർഗെയ്സൺ (മുമ്പ്, ഗാമോൺ) എന്നിവരുടെ പുത്രിയായി ലണ്ടനിലെ സ്ട്രീത്താമിലാണ് ഗെയ്‌സൺ ജനിച്ചത്. അവരുടെ പിതാവ് ഒരു സർക്കാർ ഉദ്യോഗസ്ഥനായിരുന്നു. എഡിൻ‌ബർഗിൽ താമസമുറപ്പിക്കുന്നതിനുമുമ്പായി കുടുംബം പർലി, സറെ, പിന്നീട് ഗ്ലാസ്ഗോ എന്നിവിടങ്ങളിലും താമസിച്ചിരുന്നു. അവിടെ എഡിൻബർഗ് അക്കാദമിയിൽ വിദ്യാഭ്യാസത്തിന്ചേർന്ന അവർ സംഗീതനാടക ആലാപനവും അഭ്യസിച്ചു.

## സിനിമകൾ

## അവലംബം
വെർസാചെ

1978 ൽ  ജാനി വെർസാചെ എന്നയാൾ സ്ഥാപിച്ച ഒരു ഇറ്റാലിയൻ ആഡംബര ഫാഷൻ സ്ഥാപനമാണ് **വെർസാചെ** എന്ന് പൊതുവായി അറിയപ്പെടുന്ന **ജാനി വെർസാചെ എസ്.ആർ.എൽ**(),  ഇറ്റാലിയൻ നിർമ്മിത റെഡി-ടു-വെയർ, ലെതർ ആക്‌സസറികളാണ് വെർസാചെ ബ്രാൻഡ് നിർമ്മിക്കുന്ന പ്രധാന വസ്തുക്കൾ. ഗ്രീക്ക് പുരാണ കഥാപാത്രമായ മെഡൂസയുടെ മുഖമാണ് വെർസാചെ ലോഗോയിൽ ഉള്ളത്. റെജിയോ കാലാബ്രിയയിലെ ചരിത്ര അവശിഷ്ടങ്ങളുടെ തറയിൽ നിന്നാണ് ലോഗോ വന്നത്, വെർസേസ് സഹോദരങ്ങൾ കുട്ടിക്കാലത്ത് കളിച്ചുനടന്നിരുന്ന ഒരിടമായിരുന്നു ഇത്. ജാനി വെർസാചെ മെഡുസയെ ലോഗോയായി തിരഞ്ഞെടുത്തു. അതിനൊരു കാരണം, മെഡുസക്ക് തിരിച്ചുവരാൻ സാധിക്കാത്തവിധം, ആളുകളെ അവളുമായി പ്രണയത്തിലാക്കാനുള്ള കഴിവുണ്ടെന്നാണ് വിശ്വാസം. തന്റെ കമ്പനി ഉപഭോക്താക്കളിലും സമാനമായ സ്വാധീനം ചെലുത്തുമെന്ന് അദ്ദേഹം പ്രതീക്ഷിച്ചു.

പ്രതീകാത്മകമായ മിന്നുന്ന പ്രിന്റുകളും ശോഭയുള്ള നിറങ്ങളുമുള്ള സ്റ്റൈലിനൊപ്പം നൂതന ഡിസൈനുകൾക്ക് വെർസേസ് ബ്രാൻഡ് പ്രസിദ്ധമാണ്. വസ്ത്ര ശേഖരത്തിൽ മൃഗരോമങ്ങൾ ഉപയോഗിക്കുന്നത് നിർത്തുമെന്ന്  2018 ൽ കമ്പനി പ്രഖ്യാപിച്ചിരുന്നു. 2018 സെപ്റ്റംബർ 25 ന് മൈക്കൽ കോർസ് ഹോൾഡിംഗ്സ് 2.12 ബില്യൺ ഡോളറിന് (യുഎസ്.ഡി) ജാനി വെർസാചെ എസ്‌ആർ‌എല്ലിലെ കുടിശ്ശികയുള്ള എല്ലാ ഓഹരികളും സ്വന്തമാക്കി; 31 ഡിസംബർ 2018 നാണ് കമ്പനിയുടെ ഏറ്റെടുക്കൽ പൂർത്തിയാക്കിയത്.  ഉടമസ്ഥ മാറ്റത്തിനുശേഷവും ഡോണടെല്ല വെർസാചെയെ കമ്പനിയുടെ ക്രിയേറ്റീവ് ഡിസൈൻ മേധാവിയായി നിലനിർത്തി.

## ചരിത്രം
1972 ൽ  കാലഗ്ഹാൻ, ജെന്നി, കോംപ്ലിസെ എന്നിവയ്ക്കായി ജാനി വെർസാചെ തന്റെ ആദ്യ കളക്ഷണുകൾ രൂപകൽപ്പന ചെയ്തു. 1978 ൽ "ജാനി വെർസാചെ ഡോണ" എന്ന പേരിൽ കമ്പനി ആരംഭിച്ചു. വെർസാചെ യുടെ ആദ്യത്തെ  ബോട്ടിക്ക് 1978 ൽ മിലാനിലെ വിയ ഡെല്ലാ സ്പിഗയിൽ പ്രവർത്തനം ആരംഭിച്ചു. വസ്ത്ര രൂപകല്പന മുതൽ ചില്ലറ വിൽപ്പന വരെ ബ്രാൻഡിനെ സംബന്ധിക്കുന്ന എല്ലാ കാര്യങ്ങളും നിയന്ത്രിച്ചിരുന്ന ചുരുക്കം ചില സ്വതന്ത്ര ഡിസൈനർമാരിൽ ഒരാളായിരുന്നു വെർസാചെ. 1982 ൽ കമ്പനി ആക്സസറി, ജ്വല്ലറി, ഹോം ഫർണിഷിംഗ്, ചൈന വ്യവസായങ്ങൾ എന്നിവയിലേക്കും കാൽ വെച്ചു. 1993 ൽ ഡൊണാറ്റെല്ല വെർസാചെ "യംഗ് വെർസാചെ" , "വേഴ്സസ്" എന്നിങ്ങനെ ഉപസ്ഥാപനങ്ങളും സൃഷ്ടിച്ചു. 1994 ൽ, എലിസബത്ത് ഹർലിയുടെ കറുത്ത വെർസാചെ വസ്ത്രം കാരണം ബ്രാൻഡ് വ്യാപകമായ അന്താരാഷ്ട്ര ശ്രദ്ധ നേടി, അക്കാലത്ത് "ദാറ്റ് ഡ്രെസ്സ്" എന്ന് ഇത് വിളിക്കപ്പെട്ടു.

## അവലംബം


## കുറിപ്പുകൾ
അൽ ഫത്ഹുൽ മുബീൻ

കോഴിക്കോട്ടുകാരനായ ഇസ്‌ലാമത പണ്ഡിതനും സൂഫിയുമായ '''ഖാളി മുഹമ്മദി'''ൻറെ തൂലികയിൽ വിരചിതമായ കൃതിയാണ് ഫത്ഹുൽ മുബീൻ. ഫത്ഹുൽ മുബീൻ ലിസാമിരീ അല്ലദീ യുഹിബ്ബുൽ മുസ്ലിമീൻ ( muslimeengale സ്നേഹിക്കുന്ന സാമൂതിരി രാജാവിന് മഹത്തായ സമ്മാനം) എന്ന് പൂർണ്ണ നാമം. സ്വാതന്ത്ര സമര ചരിത്രത്തിലെ സാഹിത്യ കൃതികളുടെ കൂട്ടത്തിൽ അറബി ഭാഷയിൽ രചിക്കപ്പെട്ട കൃതിയാണ് ഫത്ഹുൽ മുബീൻ. പോർച്ചുഗീസുകാരെ തോൽപ്പിച്ച് സാമൂതിരി രാജാവിൻ്റെ നേതൃത്വത്തിൽ കേരളത്തിലെ സ്വാതന്ത്ര്യ സമര പോരാളികൾ ചാലിയം കോട്ട പിടിച്ചെടുത്ത വീരേതിഹാസ ചരിത്രത്തെക്കുറിച്ചാണീ കാവ്യ കൃതി വിരചിതമായിട്ടുള്ളത്. പോർച്ചുഗീസുകാരുടെ ഭരണകാലത്ത് കേരളത്തിലെ മോശമായ അവസ്ഥകളും അവരുടെ മുസ് ലിംകളോടും മറ്റു ന്യൂനപക്ഷങ്ങളോടുമുള്ള കിരാത പ്രവർത്തങ്ങളുടെയും വിശദീകരണമാണിത്, കവിത അറിയിക്കുന്നത് കേരള ചരിത്ര സംഭവങ്ങളാണ് .538 ബൈതുകളാണിതിൽ ഉൾപ്പെടുന്നത്. 

മാപ്പിള്ളപാട്ടിലെ തന്നെ ആദ്യ കൃതി എന്ന് കരുതപ്പെടുന്ന മുഹ്യുദ്ദീൻ മാലയുടെ രചയിതാവാണ് ഖാളി മുഹമ്മദ്. ഇദ്ദേഹം എഴുത്തുകാരൻ എന്നതിനു പുറമെ ഒരു സ്വാതന്ത്ര്യ സമര പോരാളി കൂടിയായിരുന്നു. മമ്പുറം തങ്ങൾ, സൈനുദ്ദീൻ മഖ്ദൂമുമാർ, ഉമർ ഖാളി തുടങ്ങിയ മതനേതാക്കളെ പോലെ തന്നെ ഇദ്ദേഹം ഒരു മതപണ്ഡിതനും സാമൂഹ്യപ്രവർത്തകനും കൂടിയായിരുന്നു ഇദ്ദേഹം.

ജനനം: 1572 കോഴിക്കോട്

പഠനം: പിതാവ് അബ്ദുൽ അസീസ് (r), ഉസ്മാൻലബ്ബ തുടങ്ങിയ പണ്ഡിതരിൽ നിന്നും അറിവ് നേടി.

രചന: അൻപതോളം രചനകൾ മഹാനുഭാവൻ്റേ കരങ്ങളിൽ പിറന്നു.

വർഗ്ഗം:മാപ്പിളപ്പാട്ട്
പതിച്ചിക്കളി

കേരളത്തിൽ വയനാട്ടിലെ ആദിവാസി വിഭാഗമായ പതിയരുടെയിടയിൽ പ്രചാരത്തിലുള്ള ഒരു നാടൻ കലാരൂപമാണ് **പതിച്ചിക്കളി**‌. പതിയ വിഭാഗത്തിലെ സ്‌ത്രീകളാണ്‌ പതിച്ചികൾ എന്ന് അറിയപ്പെടുന്നത്. വിവാഹം, ഉത്സവം തുടങ്ങിയ വിശേഷാവസരങ്ങളിലാണ്‌ ഈ കലാരൂപം‌ അവതരിപ്പിക്കുന്നത്‌.

## അവതരണം
നിലവിളക്കിനുചുറ്റും കൈയ്യടിച്ച്‌, പാട്ടുപാടി, താളത്തിൽ ചുവടുവച്ച്‌ നൃത്തം ചെയ്താണ് ഇത് അവതരിപ്പിക്കുന്നത്.

## അവലംബം

വർഗ്ഗം:കേരളത്തിലെ തനതു കലകൾ
മലയാളം മൂവി & മ്യൂസിക് ഡാറ്റാബേസ്

മലയാളചലച്ചിത്രങ്ങൾ, ചലച്ചിത്രപ്രവർത്തകർ, ആൽബങ്ങൾ, ഗാനങ്ങൾ എന്നിവയെക്കുറിച്ചുള്ള വിവരങ്ങൾ സമഗ്രമായി ശേഖരിച്ച് സൂക്ഷിക്കുന്ന ഒരു സ്വതന്ത്ര ഓൺലൈൻ ഡാറ്റാബേസാണ് **മലയാളം മൂവി & മ്യൂസിക് ഡാറ്റാബേസ്** അഥവാ **എം3ഡിബി**. ചലച്ചിത്രപ്രവർത്തകരുടെ വിശദമായ ജീവിതരേഖയും ഗാനങ്ങളുടെ വരികളും ഇതിൽ ഉൾപ്പെടുന്നു.

## ചരിത്രം
### ആരംഭകാലം
2004 മാർച്ച് 1-ന് കിരൺ തുടങ്ങിയ യാഹൂ ഗ്രൂപ്പിലൂടെ ഗാനങ്ങളുടെ വരികൾ ശേഖരിച്ചുകൊണ്ടാണ് വിവരശേഖരണത്തിന് തുടക്കം കുറിക്കുന്നത്. പിന്നീട് 400-ലധികം വ്യക്തികളുടെ ശ്രമമായി ശേഖരിച്ച 5000 പാട്ടുകളുടെ വരികൾ ഉൾപ്പെടുത്തി, 2004 ഒക്ട്ബോർ 29-ന്, *www.malayalamsongslyrics.com* (എംഎസ്എൽ) എന്ന വെബ്സൈറ്റിന് രൂപം കൊടുത്തു. മലയാളഗാനശേഖരണത്തിനായിട്ടുള്ള ആദ്യത്തെ വെബ്സൈറ്റ് ഇതാണെന്ന് കരുതപ്പെടുന്നു. മലയാളത്തിലെ ആദ്യ സ്വതന്ത്രസംഗീതസംരംഭം എന്ന ആശയത്തോടെ 2009-ൽ നിശീകാന്ത്, രാജേഷ് രാമൻ, ബഹുവ്രീഹി, കിരൺ എന്നിവർ ചേർന്ന് *ഈണം*, *നാദം* എന്നീ പദ്ധതികളും *കുഞ്ഞൻ* എന്ന ഇൻ്റർനെറ്റ് റേഡിയോയും  ആരംഭിച്ചിരുന്നു. ഈ പദ്ധതികൾ ഇപ്പോൾ സജീവമല്ല.

### എം3ഡിബിയുടെ ഉത്ഭവവും നിജസ്ഥിതിയും
മലയാളസിനിമകളുടെയും ഗാനങ്ങളുടെയും സമ്പൂർണ്ണവിവരശേഖരണം ലക്ഷ്യമാക്കി എംഎസ്എല്ലും സിനിമാഡിബിയും സംയോജിപ്പിച്ചാണ് എം3ഡിബിക്ക് രൂപം കൊടുക്കുന്നത്. 2010 ഡിസംബർ 20-ന് പാലക്കാട് വെച്ച് സംഗീതസംവിധായകൻ ജോൺസൺ മാഷും സംവിധായകൻ പി.ടി. കുഞ്ഞുമുഹമ്മദും ചേർന്ന് ഉദ്ഘാടനം നിർവ്വഹിച്ചു.

കൂടുതൽ വിപുലമായ വിവരശേഖരണത്തിനും സിനിമാസംബന്ധമായ ചർച്ചകൾക്കുമായി 2020 സെപ്റ്റംബർ 5-ന് എം3ഡിബിയുടെ ഔദ്യോഗിക പബ്ലിക് ഫേസ്ബുക്ക് ഗ്രൂപ്പ് നിലവിൽ വന്നു. സംവിധായകനായ ദിലീഷ് പോത്തനാണ് അതിന്റെ ഉദ്ഘാടനം നിർവ്വഹിച്ചത്.

## സ്ഥിതിവിവരകണക്കുകൾ
2025 ഒക്ടോബർ മാസം അനുസരിച്ചുള്ള കണക്കുകൾ:

## അവലംബങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:ഓൺലൈൻ ചലച്ചിത്ര ഡാറ്റാബേസുകൾ
സൂര്യഗ്രഹണം (2020 ഡിസംബർ 14)

2020 ഡിസംബർ 14 ന് ദക്ഷിണ അമേരിക്കയിൽ, ഒരു പൂർണ്ണ സൂര്യഗ്രഹണം ദൃശ്യമാകുന്നു. സൂര്യനും ഭൂമിക്കും ഇടയിൽ ചന്ദ്രൻ വരുമ്പോൾ സൂര്യൻ ഭാഗികമായോ,പൂർണ്ണമായോ മറയപ്പെടുന്ന പ്രതിഭാസമാണ് സൂര്യഗ്രഹണം. കാഴ്ചക്കാരനെ അപേക്ഷിച്ച്, ചന്ദ്രന്റെ വ്യക്തമായ വ്യാസം സൂര്യനേക്കാൾ വലുതാകുകയും സൂര്യപ്രകാശം നേരിട്ട് തടയുകയും പകൽ ഇരുട്ടായി മാറുകയും ചെയ്യുമ്പോൾ പൂർണ്ണ സൂര്യഗ്രഹണം സംഭവിക്കുന്നു. ഭൂമിയുടെ ഉപരിതലത്തിലുടനീളമുള്ള ഇടുങ്ങിയ പാതയിലൂടെയാണ് സമ്പൂർണ്ണ ഗ്രഹണം സംഭവിക്കുന്നത്, അതേസമയം ഭാഗിക സൂര്യഗ്രഹണം, ഈ പാതക്ക് ചുറ്റുമുള്ള പ്രദേശത്ത് ആയിരക്കണക്കിന് കിലോമീറ്റ്ററുകൾ വരെ ദൃശ്യമാകും. ചന്ദ്രന്റെ പ്രത്യക്ഷ വ്യാസം വലുതായിരിക്കും, കാരണം പെരിജീ കഴിഞ്ഞ് 1.8 ദിവസത്തിനുള്ളിൽ മാത്രമേ ഗ്രഹണം സംഭവിക്കുകയുള്ളൂ (2020 ഡിസംബർ 12 ന്).

2017 ഫെബ്രുവരി 26 ലെ സൂര്യഗ്രഹണത്തിന് സമാനമാണ് ഈ ഗ്രഹണ പാത. 2019 ജൂലൈ 2 ലെ സൂര്യഗ്രഹണം കഴിഞ്ഞ് 17 മാസത്തിന് ശേഷമാണ് സമാനമായ ഗ്രഹണം സംഭവിക്കുന്നത്, 2019 ലെ ഗ്രഹണം പോലെ ചിലിയിൽ നിന്നും അർജന്റീനയിൽ നിന്നും ഇത് ദൃശ്യമാണ്. ബൊളീവിയ, ബ്രസീൽ, ഇക്വഡോർ, പരാഗ്വേ, പെറു, ഉറുഗ്വേ എന്നിവിടങ്ങളിൾ ഭാഗിക സൂര്യഗ്രഹണം കാണാം.

## ദൃശ്യത

### ചിലി
അരോക്കാനിയ മേഖല, ലോസ് റിയോസ് മേഖല, ബിയൊ ബിയൊ മേഖലയുടെ വളരെ ചെറിയ ഭാഗങ്ങൾ എന്നിവീടങ്ങളിൽ പൂർണ്ണ ഗ്രഹണം ദൃശ്യമാകും.  ടെമുക്കോ, വില്ലാറിക്ക, പുക്കോൺ എന്നി നഗരങ്ങൾ ഗ്രഹണ പാതയിൽ വരുന്നു . മൊച്ച ദ്വീപിലും ടോട്ടാലിറ്റി ദൃശ്യമാകും.

### അർജന്റീന
വടക്കൻ പാറ്റഗോണിയ മേഖലയിലുടനീളം (പ്രത്യേകിച്ചും ന്യൂക്വിൻ, റിയോ നീഗ്രോ പ്രവിശ്യകൾ) ടോട്ടാലിറ്റി ദൃശ്യമാകും, പീഡ്ര ഡെൽ ഗ്വില, സിയറ കൊളറാഡ, മിനിസ്ട്രോ റാമോസ് മെക്സിയ, ജുനാൻ ഡി ലോസ് ആൻഡീസ് നഗരങ്ങളിൽ പൂർണഗ്രഹണവും, സാൻ മാർട്ടിൻ ഡി ലോസ് ആൻഡീസ്, സാൻ കാർലോസ് ഡി ബറിലോച്ചെ ഭാഗിക ഗ്രഹണവും ദൃശ്യമാകും.

## ഗ്രഹണപാത

വർഗ്ഗം:2020
വർഗ്ഗം:സൂര്യഗ്രഹണം
എ.കെ. അപ്പു

കേരളത്തിലെ ഒരു സോഷ്യലിസ്റ്റ് പ്രവർത്തകനും മുൻ നിയമസഭാംഗവുമായിരുന്നു **എ.കെ. അപ്പു**. ബാലുശ്ശേരി നിയമസഭാമണ്ഡലത്തിൽ നിന്നും എസ്.എസ്.പി. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. കാക്കൂർ അണ്ടിയേങ്ങണ്ടി കുഞ്ഞിരാരുവിന്റെ മകനായി 1925 ഓഗസ്റ്റിൽ ജനിച്ച ഇദ്ദേഹത്തിന് മൂന്ന് ആൺകുട്ടികളും രണ്ട് പെൺകുട്ടികളുമാണുള്ളത്. മലബാർ ക്രിസ്ത്യൻ കോളേജ്, പാലക്കാട് ഗവണ്മെന്റ് വിക്റ്റോറിയ കോളേജ്, മദ്രാസ് മെസ്റ്റൺ ട്രെയിനിംഗ് കോളേജ് എന്നിവിടങ്ങളിൽ നിന്നായി തന്റെ വിദ്യാഭ്യാസം പൂർത്തീകരിച്ചു. സോഷ്യലിസ്റ്റ് പാർട്ടിയുടെ സ്ഥാപകാംഗമായ അദ്ദേഹം പ്രജാ സോഷ്യലിസ്റ്റ് പാർട്ടിയിലും, എസ്.എസ്.പിയിലും പ്രവർത്തിച്ചിരുന്നു. ഒരദ്ധ്യാപകനായി ഔദ്യോഗിക ജീവിതം ആരംഭിച്ച്, ഹെഡ്മാസ്റ്റർ, സ്കൂൾ മാനേജർ തുടങ്ങിയ പദവികളും വഹിച്ചിട്ടുണ്ട്. മലബാർ ടീച്ചേഴ്സ് ഗിൽഡിന്റെ പ്രസിഡന്റ്, സ്കൂൾ അത്ലറ്റിക് അസോസിയേഷൻ സെക്രട്ടറി എന്നീ നിലകളിലും പരവർത്തിച്ചിരുന്ന അദ്ദേഹം മികച്ച അദ്ധ്യാപകനുള്ള സംസ്ഥാന സർക്കാരിന്റെ പുരസ്കാരവും നേടിയിട്ടുണ്ട്. 1965ലും, 1967ലും ബാലുശ്ശേരി മണ്ഡലത്തിൽ നിന്ന് എസ്.എസ്.പി. പ്രതിനിധിയായി കേരളാ നിയമസഭയിലേക്ക് തിരഞ്ഞെടുക്കപ്പെട്ടിട്ടുണ്ട്. 2005 ജനുവരി 24ന് അദ്ദേഹം അന്തരിച്ചു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1925-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:2005-ൽ മരിച്ചവർ
വർഗ്ഗം:ജനുവരി 24-ന് മരിച്ചവർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
ലെന്റി മഡോണ

കാർലോ ക്രിവെല്ലി വരച്ച ടെമ്പറ സ്വർണ്ണപാനൽ ചിത്രമാണ് **ലെന്റി മഡോണ** അഥവാ **ബാച്ചെ മഡോണ.** ഈ ചിത്രത്തിൽ OPVS KAROLI CRIVELLI VENETI എന്ന് ഒപ്പിട്ടിരിക്കുന്നു. ഈ ചിത്രം ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ പ്രദർശിപ്പിച്ചിരിക്കുന്നു.

ഈ ചിത്രം ചെറുതും സ്വകാര്യ ഭക്തിക്കായി ഉദ്ദേശിച്ചുള്ളതുമായിരിക്കാം. 1790-ൽ അസ്കോളി പിക്കെനോയിലെ പിയർ ജിയോവന്നി ലെന്റിയുടെ വീട്ടിൽ ഒർസിനി കണ്ട ചിത്രമായിരിക്കാം ഇത്. ഇതിലെ ഒപ്പിൽ സാധാരണ "സി" എന്നതിനേക്കാൾ "കെ" എന്ന അക്ഷരമാണ് ഉപയോഗിച്ചിരിക്കുന്നത്. ബദൽ ചിത്രമായ അങ്കോണ മഡോണയിൽ ( മിക്കവാറും c.1480) പക്ഷേ അത് ഒപ്പിട്ടിരിക്കുന്നത് "KAROLI" യ്ക്കുപകരം "CAROLI" എന്നാണ്. ചിത്രത്തിന്റെ ആദ്യത്തെ കൃത്യമായ പരാമർശം 1852 മുതൽ ക്ലൈതയിലെ ജോൺസ് ശേഖരത്തിലായിരുന്നു. അതിൽ നിന്ന് 1871-ൽ ബാരിംഗ് ശേഖരത്തിലേക്കും തുടർന്ന് നോർത്ത്ബ്രൂക്ക് ശേഖരത്തിലേക്കും കടന്നു. 1927-ൽ ഡുവീൻ ബ്രദേഴ്സ് ഇത് സ്വന്തമാക്കി ജൂൾസ് എസ്. ബാച്ചെയെ ഏൽപ്പിച്ചു.
## അവലംബം

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
എൻ.കെ. ബാലകൃഷ്ണൻ

കേരളത്തിലെ ഒരു സോഷ്യലിസ്റ്റ് പ്രവർത്തകനും മുൻ നിയമസഭാംഗവും മന്ത്രിയുമായിരുന്നു **എൻ.കെ. ബാലകൃഷ്ണൻ**. ഹോസ്ദുർഗ് നിയമസഭാമണ്ഡലത്തിൽ നിന്നും മൂന്നും നാലും കേരളനിയമസഭയിലേക്കും ഉദുമയിൽ നിന്ന് അഞ്ചാം കേരള നിയമസഭയിലേക്കും ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. രണ്ടാം അച്യുതമേനോൻ മന്ത്രിസഭയിലെ ആരോഗ്യം, സഹകരണം എന്നീ വകുപ്പുകൾ കൈകാര്യം ചെയ്തത് എൻ.കെ. ബാലകൃഷ്ണനാണ്.

## കുടുംബം
1919 ജൂലൈ ഒന്നിന് കാസർഗോഡ് ജില്ലയിലെ നീലേശ്വരത്ത് ജനിച്ചു, കെ. അംബു എന്നായിരുന്നു പിതാവിന്റെ പേര്. സി. നാരായണിയാണ് ഭാര്യ. ഇവർക്ക് ഒരു മകനും മൂന്ന് പെൺമക്കളുമുണ്ട്. 1996 ജൂലൈ 29ന് അന്തരിച്ചു.

## രാഷ്ട്രീയ ജീവിതം
എസ്.എസ്.എൽ.സി. പാസയതിനുശേഷം മധുരയിൽ സഹകരണ വകുപ്പിൽ ജോലിയിൽ പ്രവേശിച്ചു. അദ്ദേഹം താമസിച്ചതിനു തൊട്ടടുത്തുണ്ടായിരുന്ന *അമേരിക്കൻ കോളേജിൽ* സ്വാതന്ത്ര്യത്തിനു വേണ്ടി പോരാടിയ വിദ്യാർത്ഥികളെ പോലീസ് മർദ്ദിച്ചതിൽ പ്രതിഷേധിച്ച് അദ്ദേഹം ബ്രിട്ടീഷ് സർക്കാർ സർവീസിൽ നിന്നും രാജിവച്ച് തിരിച്ച് നാട്ടിലേക്ക് മടങ്ങിയെത്തി. 1942-ൽ ക്വിറ്റ് ഇന്ത്യ പ്രക്ഷോഭത്തിൽ പങ്കെടുത്ത അദ്ദേഹം ചിറക്കൽ ടി. ബാലകൃഷ്ണനൊപ്പം നിരോധനം ലംഘിച്ച് പയ്യന്നൂരിൽ പ്രസംഗിച്ചതിന് ആദ്യമായി അറസ്റ്റ് ചെയ്യപ്പെട്ടു. ഹോസ്ദുർഗ് കോൺഗ്രസ് താലൂക്ക് സെക്രട്ടറി, കെ.പി.സി.സി അംഗം എന്നീ നിലക്കളിൽ പ്രവർത്തിച്ചിരുന്ന അദ്ദേഹം, ഖാദി-ഹിന്ദി പ്രചരണം, ഹരിജനോദ്ധാരണം, മദ്യനിരോധനം തുടങ്ങിയ ദേശീയ പ്രസ്ഥാങ്ങളുടെ അനുബന്ധ പ്രവർത്തകനായിരുന്നു. കേരളത്തിലെ കോൺഗ്രസ് സോഷ്യലിസ്റ്റ് പാർട്ടിയുടെ ഒരു സ്ഥാപകാംഗം കൂടി ആയിരുന്നു എൻ.കെ. ബാലകൃഷ്ണൻ. എന്നാൽ പിന്നീട് ഇദ്ദേഹം പി.എസ്.പി.യിൽ ചേരുകയും പി.എസ്.പി.യുടെ സംസ്ഥാന കമ്മിറ്റി അംഗമാവുകയും ചെയ്തു. നിരവധി തവണകളിലായി ഇദ്ദേഹം സംസ്ഥാന വെയർ-ഹൗസിംഗ് കോർപ്പറേഷന്റെ ചെയർമാനായിരുന്നു. കേരള സർവ്വകലാശാല സെനറ്റംഗം, കണ്ണൂർ ജില്ലാ സഹകരണ ബാങ്ക് പ്രസിഡന്റ്(1960-72 വരേയും, 1978-1996 വരേയും), കണ്ണൂർ സഹകരണ സ്പിന്നിംഗ് മിൽ സെക്രട്ടറി എന്നീ നിലകളിലും ഇദ്ദേഹം പ്രവർത്തിച്ചിരുന്നു. 

1965-ലെ തിരഞ്ഞെടുപ്പിൽ ഹോസ്ദുർഗിൽ നിന്നും എസ്.എസ്.പി. പ്രതിനിധിയായി മത്സരിച്ച ഇദ്ദേഹം മുൻ എം.എൽ.എ. ആയിരുന്ന കോൺഗ്രസിലെ എം.കെ. നമ്പ്യാരെ പരാജയപ്പെടുത്തി. തൊട്ടടുത്ത മൂന്നാം നിയമസഭാ തിരഞ്ഞെടുപ്പിലും എസ്.എസ്.എസ്.പി.യുടെ പ്രതിനിധിയായി ഇദ്ദേഹം ഹോസ്ദുർഗിൽ നിന്ന് വിജയിച്ചു. നാലും അഞ്ചു കേരളനിയമസഭകളിൽ പി.എസ്.പി.യേയാണ് ഇദ്ദേഹം പ്രതിനിധീകരിച്ചത്, നാലാം നിയസഭയിൽ ഹോസ്ദുർഗിൽ നിന്നും അഞ്ചാം നിയമസഭയിൽ ഉദുമ മണ്ഡലത്തിൽ നിന്നുമാണ് വിജയിച്ചത്. ആറാം നിയമസഭയിലേക്ക് സ്വതന്ത്രനായി ഉദുമയിൽ നിന്ന് മത്സരിച്ചെങ്കിലും സി.പി.എമ്മിലെ കെ. പുരുഷോത്തമനോട് പരാജയപ്പെട്ടു.

രണ്ടാം അച്യുതമേനോൻ മന്ത്രിസഭയിലാണ് ഇദ്ദേഹം കേരളത്തിന്റെ ആരോഗ്യം, സഹകരണാ വകുപ്പുകളുടെ ചുമതലയുള്ള മന്ത്രിയായി സ്ഥാനമേൽക്കുന്നത്. ഇദ്ദേഹം മന്തിയായിരുന്ന സമയത്താണ് ഗുരുവായൂർ ക്ഷേത്രം സർക്കാർ എറ്റെടുത്തത്.
## തിരഞ്ഞെടുപ്പ് ചരിത്രം

## അവലംബം

വർഗ്ഗം:1919-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:1996-ൽ മരിച്ചവർ
വർഗ്ഗം:ഏപ്രിൽ 15-ന് മരിച്ചവർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭയിലെ മന്ത്രിമാർ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ
വർഗ്ഗം:കേരളത്തിലെ സഹകരണവകുപ്പ് മന്ത്രിമാർ
നിഷ്നെകാംസ്ക് റിസർവോയർ

റഷ്യയിലെ കാമ നദിയിൽ സ്ഥിതിചെയ്യുന്ന ജലവൈദ്യുത പദ്ധതികളിലെ ഏറ്റവും താഴെയുള്ള ജലസംഭരണിയാണ് **ലോവർ കാമ റിസർവോയർ** അല്ലെങ്കിൽ  **നിഷ്നെകാംസ്ക് റിസർവോയർ** (   ;   ) ടാറ്റർസ്ഥാൻ, ഉഡ്മൂർതിയ, ബഷ്കോർട്ടോസ്റ്റാൻ, റഷ്യൻ ഫെഡറേഷന്റെ പെർം ക്രായ് എന്നീപ്രദേശങ്ങളിലാണ് ഇത് സ്ഥിതിചെയ്യുന്നത്. ലോവർ കാമ ജലവൈദ്യുത നിലയത്തിന്റെ അണക്കെട്ടിന്റെ നിർമ്മാണത്തിനുശേഷം 1978-81 ൽ സമുദ്രനിരപ്പിൽ നിന്ന് 62 മീറ്റർ വരെ ഈ ജലസംഭരണി നിറഞ്ഞു. ഈ ജലസംഭരണിയിലെ ജലനിരപ്പ് മുകളിലെ ജലസംഭരണികളെ ആശ്രയിച്ചിരിക്കുന്നു ( കാമ റിസർവോയർ, വോട്ട്കിൻസ്ക് റിസർവോയർ ). ലോവർ കാമ റിസർവോയറിന്റെ ഉപരിതല വിസ്തീർണ്ണം 1,084 ചതുരശ്ര കിലോമീറ്റർ ആണ്. 2.8 ബില്യൺ (280 കോടി) ക്യുബിക് മീറ്റർ ആണ് ഇതിന്റെ വ്യാപ്തം. അതിന്റെ നീളം കാമയ്‌ക്കൊപ്പം  185&nbsp;കിലോമീറ്ററും &nbsp;ബെലയായ്ക്കൊപ്പം 157 കിലോമീറ്ററുമാണ്. ജലവിതരണം, ജലസേചനം, മീൻപിടുത്തം എന്നിവയ്ക്കും ഈ ജലസംഭരണി ഉപയോഗിക്കുന്നു. 

വൈദ്യുതപദ്ധതിയുടെ പൂർണ്ണ ആസൂത്രിത ശക്തിയിൽ പ്രവർത്തിപ്പിക്കാനുള്ള പദ്ധതികൾ ടാറ്റർസ്ഥാൻ സർക്കാർ പ്രഖ്യാപിച്ചു. ടാറ്റർസ്റ്റാനിൽ പ്രവർത്തിക്കുന്ന പാരിസ്ഥിതിക സംരക്ഷക ഗ്രൂപ്പുകൾ ഈ പദ്ധതികളെ എതിർക്കുന്നു. ജലസംഭരണിയിൽ ജലനിരപ്പുയരുന്നത് കുല്യാഗാഷ് തണ്ണീർത്തടത്തിലും മറ്റ് ചുറ്റുമുള്ള ഭൂപ്രദേശങ്ങളിലും വെള്ളപ്പൊക്കത്തിന് കാരണമായേക്കും.

## അവലംബങ്ങൾ

## പുറത്തേക്കുള്ള കണ്ണികൾ

*    
വർഗ്ഗം:Coordinates on Wikidata
സൂപ്പർ സിരെയ്ന വേൾഡ്‍വൈഡ് 2018

സൂപ്പർ സിരെയ്ന വേൾഡ്‍വൈഡ് എന്ന സൗന്ദര്യമത്സരത്തിന്റെ രണ്ടാമത്തെ എഡിഷനാണ് **സൂപ്പർ സിരെയ്ന വേൾഡ്‍വൈഡ് 2018**. 19 മെയ് 2018 നാണ് ഈ സൗന്ദര്യമത്സരം നടന്നത്. ഫിലിപ്പൈൻസിലെ മനിലയിലെ ബ്രോഡ്‌വേ സെന്ററിലാണ് പരിപാടി നടന്നത്. നൈജീരിയയിലെ മിസ് സഹാറ തന്റെ പിൻ‌ഗാമിയായ ഫിലിപ്പൈൻസിലെ നിക്കോൾ ഗുവേര ഫ്ലോറസിനെ കിരീടമണിയിച്ചു.

## ഫലം

### പ്ലെയ്‌സ്‌മെന്റുകൾ

### പ്രത്യേക അവാർഡുകൾ

## മത്സരാർത്ഥികൾ
8 മത്സരാർത്ഥികൾ തലക്കെട്ടിനായി മത്സരിച്ചു:

## മത്സരിച്ചില്ല

** ****

## അവലംബങ്ങൾ

വർഗ്ഗം:സൗന്ദര്യ മത്സരങ്ങൾ
സൂപ്പർ സിരെയ്ന വേൾഡ്‍വൈഡ് 2014

ആദ്യത്തെ സൂപ്പർ സിരെയ്ന വേൾഡ്‍വൈഡ് സൗന്ദര്യമത്സരമായിരുന്നു **സൂപ്പർ സിരെയ്ന വേൾഡ്‍വൈഡ് 2014**. 2014 ജൂലൈ 19 നാണ് ഈ സൗന്ദര്യമത്സരം നടന്നത്.  ഫിലിപ്പൈൻസിലെ മനിലയിലെ ബ്രോഡ്‌വേ സെന്ററിലാണ് പരിപാടി നടന്നത്. മത്സരത്തിന്റെ അവസാനം നൈജീരിയയിലെ മിസ് സഹാറ കിരീടമണിഞ്ഞു

## ഫലം

### പ്ലെയ്‌സ്‌മെന്റുകൾ

### പ്രത്യേക അവാർഡുകൾ

## മത്സരാർത്ഥികൾ
8 മത്സരാർത്ഥികൾ തലക്കെട്ടിനായി മത്സരിച്ചു:

## പരാമർശങ്ങൾ

വർഗ്ഗം:സൗന്ദര്യ മത്സരങ്ങൾ
പെസീസ

ലഘുചിത്രം| ഫ്രൂട്ടിങ് ബോഡിയുടെ ടീസ് മൗണ്ട്.
മണ്ണിലും മരത്തടിയിലും ചാണകത്തിലും കാണപ്പെടുന്ന സാപ്രോഫൈറ്റിക്  കപ്പ് ഫംഗസ്സിന്റെ ഒരു വലിയ ജനുസ്സാണ് ***പെസീസ***. ഈ ജനുസ്സിലെ മിക്ക അംഗങ്ങളും ഭക്ഷ്യയോഗ്യമാണോ എന്നത് അജ്ഞാതമാണ്. മൈക്രോസ്കോപ്പിന്റെ സഹായമില്ലാതെ ഈ സ്പീഷീസുകളെ വേർതിരിച്ചറിയുക പ്രയാസമാണ്. ഒരു പോളിഫൈലെറ്റിക് ജനുസ്സായ പെസീസയിൽ നൂറിലധികം സ്പീഷീസുകളുണ്ടെന്നു കണക്കാക്കപ്പെടുന്നു.

## സ്പീഷീസ്
ഇനങ്ങളിൽ ഇവ ഉൾപ്പെടുന്നു:

* *പെസിസ ആംപ്ലിയാറ്റ*
* *പെസിസ അർവെർനെൻസിസ്*
* *പെസിസ ബാഡിയ*
* *പെസിസ സെറിയ*
* *പെസിസ ഡൊമിസിലിയാന*
* *പെസിസ എക്കിനോസ്പോറ*
* *പെസിസ എറിനി* 
* *പെസിസ ഫിമെറ്റി*
* *പെസിസ ഗ്രാനുലോസ*
* *പെസിസ ഹാലോഫില*
* *പെസിസ ഇൻഫോസ*
* *പെസിസ മൈക്രോപസ്* ഗ്രൂപ്പ്
* *പെസിസ മൊസേരി*
* *പെസിസ ഒലിവിയ* 
* *പെസിസ ഓസ്ട്രകോഡെർമ*
* *പെസിസ പീറ്റേഴ്സി*
* *പെസിസ ഫിലോജെന*
* *പെസിസ പ്രെറ്റെർവിസ*
* *പെസിസ റിപാണ്ട*
* *പെസിസ സുക്കോസ*
* *പെസിസ സിൽ‌വെസ്ട്രിസ്*
* *പെസിസ വാരിയ*
* *പെസിസ വെസിക്കുലോസ*
* *പെസിസ വയലസ*

## അവലംബങ്ങൾ

## പുറംകണ്ണികൾ

* കുറച്ച് ''പെസിസ'' ഇനങ്ങളുടെ ഫോട്ടോകൾ
* കുറച്ച് ''പെസിസ'' ഇനങ്ങളുടെ ഫോട്ടോകൾ

വർഗ്ഗം:ഫംഗസുകൾ
ഗേൾ വിത് എ ക്യാറ്റ് (ഗ്വെൻ ജോൺ)

ഗ്വെൻ ജോൺ വരച്ച ചിത്രമാണ് **ഗേൾ വിത് എ ക്യാറ്റ്.** ഈ ചിത്രം മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിൽ സംരക്ഷിച്ചിരിക്കുന്നു.
## വിവരണം
ഒരു ജാലകത്തിനുമുന്നിൽ ഒരു കറുത്ത വളർത്തുപൂച്ചയെ പിടിച്ചിരിക്കുന്ന വെളുത്ത പോൾക്ക ഡോട്ടുകളുള്ള നീല നിറത്തിലുള്ള ആപ്രോൺ ധരിച്ച ഇരിക്കുന്ന പെൺകുട്ടിയെ ചിത്രത്തിൽ  വരച്ചിരിക്കുന്നു.
## ആദ്യകാല ചരിത്രവും സൃഷ്ടിയും
1910 കളുടെ അവസാനം മുതൽ 1920 കളുടെ ആരംഭം വരെ 1921 ലെ ശരത്കാലത്തിനുമുമ്പ് ആണ് ഈ ചിത്രം വരച്ചത്.
## എക്സിബിഷൻ ചരിത്രം

## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
ആഷ്‌ലി ബൈഡെൻ

**ആഷ്‌ലി ബ്ലേസർ ബൈഡൻ** (ജനനം: ജൂൺ 8, 1981) ഒരു അമേരിക്കൻ സാമൂഹ്യ പ്രവർത്തക, ആക്ടിവിസ്റ്റ്, മനുഷ്യസ്‌നേഹി, ഫാഷൻ ഡിസൈനർ എന്നീ നിലകളിൽ പ്രശസ്തയായ വനിതയാണ്. 2014 മുതൽ 2019 വരെയുള്ള കാലത്ത് ഡെലവെയർ സെന്റർ ഫോർ ജസ്റ്റിസിന്റെ ഭരണ മേധാവിയായി അവർ സേവനമനുഷ്ഠിച്ചിരുന്നു. ഈ കേന്ദ്രത്തിലെ അവരുടെ ഭരണപരമായ ചുമതലകൾക്കുമുമ്പ്, കുട്ടികൾക്കും, യുവാക്കൾക്കും, അവരുടെ കുടുംബങ്ങൾക്കുമായുള്ള ഡെലവെയർ ഡിപ്പാർട്ട്മെന്റ് ഓഫ് സർവ്വീസസിലും അവർ ജോലി ചെയ്തിരുന്നു. അമേരിക്കൻ ഐക്യനാടുകളിലെ വരുമാന അസമത്വം ഇല്ലായ്മ ചെയ്യുന്ന പ്രവർത്തനങ്ങളിൽ ശ്രദ്ധയൂന്നിക്കൊണ്ടുള്ള സാമൂഹ്യ പരിപാടികലുടെ ധനശേഖരണാർദ്ധം ഓൺ‌ലൈൻ ചില്ലറ വ്യാപാര ശൃംഖലയായ ഗിൽറ്റ് ഗ്രൂപ്പിന്റെ പങ്കാളിത്തത്തോടെ ലൈവ്‌ലിഹുഡ് എന്ന പേരിൽ ഒരു ഫാഷൻ കമ്പനിയ്ക്കും 2017 ലെ ന്യൂയോർക്ക് ഫാഷൻ വീക്കിന്റെ അർദ്ധ വാർഷികവേളയിൽ അവർ‌ തുടക്കമിട്ടു. നിയുക്ത അമേരിക്കൻ പ്രസിഡന്റ്&nbsp; ജോ ബൈഡന്റെ രണ്ടാം വിവാഹത്തിലെ കുട്ടിയും ഏക മകളുമാണ് &nbsp;ആഷ്‍ലി ബൈഡൻ.

## ആദ്യകാലം
1981 ജൂൺ 8 ന് ഡെലവെയറിലെ വിൽമിംഗ്ടണിലാണ് ആഷ്‍ലി ബിഡൻ ജനിച്ചത്. അവരുടെ പിതാവായ ജോ ബൈഡൻ അമേരിക്കൻ ഐക്യനാടുകളുടെ മുൻ വൈസ് പ്രസിഡന്റും നിലവിലെ പ്രസിഡന്റായി തിരഞ്ഞെടുക്കപ്പെട്ട വ്യക്തിയുമാണ്. അധ്യാപികയായ ജിൽ ബൈഡനാണ് അവരുടെ മാതാവ്. നീലിയ ഹണ്ടർ ബിഡനുമായുള്ള ജോ ബൈഡന്റെ ആദ്യ വിവാഹത്തിലെ മക്കളായ ഹണ്ടർ ബൈഡൻ, പരേതനായ ബ്യൂ ബൈഡൻ എന്നിവരുടെ അർദ്ധസഹോദരികൂടിയാണ് ആഷ്‍ലി. പിതാവ് വഴി അമേരിക്കൻ രാഷ്ട്രീയ പ്രവർത്തകൻ എഡ്വേർഡ് ഫ്രാൻസിസ് ബ്ലെവിറ്റ് അവരുടെ മുതുമുത്തച്ഛനാണ്. പിതാവിന്റ വംശാവലിയിൽ അവർ ഇംഗ്ലീഷ്, ഫ്രഞ്ച്, ഐറിഷ് വംശജയും മാതാവിന്റെ വഴിയിൽ ഇംഗ്ലീഷ്, സ്കോട്ടിഷ്, സിസിലിയൻ വംശജയുമാണ്.

ഡെലവെയറിലെ ഗ്രീൻവില്ലിലെ സെന്റ് ജോസഫ്സ് ഓൺ ദ ബ്രാണ്ടിവൈൻ പള്ളിയിൽനിന്ന സ്നാനം സ്വീകരിച്ച ബൈഡെൻ കത്തോലിക്കാ വിശ്വാസിയായാണ് വളർന്നത്..  ബൈഡന്റെ ബാല്യകാലത്ത്, പിതാവ് ഡെലവെയറിൽ നിന്നുള്ള അമേരിക്കൻ ഐക്യനാടുകളിലെ സെനറ്ററായി സേവനമനുഷ്ഠിക്കുകയും മാതാവ് ഒരു അദ്ധ്യാപന ജോലിയിലേർപ്പെടുകയും ചെയ്തിരുന്നു.

വിൽമിംഗ്ടണിലെ റിലീജിയസ് സൊസൈറ്റി ഓഫ് ഫ്രണ്ട്സ് നടത്തിയിരുന്ന സ്വകാര്യ വിദ്യാലയമായ വിൽമിംഗ്ടൺ ഫ്രണ്ട്സ് സ്കൂളിലാണ് ബൈഡൻ പഠനം നടത്തിയത്. 1999 ൽ ഒരു സ്വകാര്യ കത്തോലിക്കാ വിദ്യാലയമായ ആർച്ച്മെയർ അക്കാദമിയിൽ നിന്ന് അവർ ബിരുദം നേടി.  പിതാവിന്റെ പൂർവ്വ വിദ്യാലയമായ ആർച്ച്മെയറിലെ വിദ്യാഭ്യാസ കാലത്ത് ലാക്രോസ്, ഫീൽഡ് ഹോക്കി ടീമുകളിൽ ആഷ്‍ലി അംഗമായിരുന്നു. പ്രാഥമിക വിദ്യാലയത്തിലെ പഠനകാലത്ത്, സൗന്ദര്യവർദ്ധക കമ്പനിയായ ബോൺ ബെൽ അവരുടെ  ഉൽപ്പന്നങ്ങൾ മൃഗങ്ങളിൽ പരീക്ഷിച്ചതായി അവർ കണ്ടെത്തി. ഉൽപ്പന്നങ്ങൾ മൃഗങ്ങളിൽ പരീക്ഷിക്കുന്ന സമ്പ്രദായം ഉപേക്ഷിക്കണമെന്നാവശ്യപ്പെട്ട് അവർ ഈ കമ്പനിക്ക് ഒരു കത്തെഴുതുകയുണ്ടായി. പിന്നീട് ഡോൾഫിൻ സംരക്ഷണത്തിൽ ഉത്സുകത പ്രകടിപ്പിച്ച അവർ 1990 ലെ ഡോൾഫിൻ പ്രൊട്ടക്ഷൻ കൺസ്യൂമർ ഇൻഫർമേഷൻ ആക്റ്റ് തയ്യാറാക്കുന്നതിനും പാസാക്കാനും കോൺഗ്രസ് വനിതാ അംഗം ബാർബറ ബോക്സറുമായി ചേർന്ന് പ്രവർത്തിക്കാൻ തന്റെ പിതാവിനെ പ്രേരിപ്പിച്ചു. നിയമനിർമ്മാണത്തിനായി പൊതു പ്രവർത്തകരെ സ്വാധീനിക്കാൻ പ്രചാരണം നടത്തുന്നതിനായി അവർ അമേരിക്കൻ കോൺഗ്രസ് അംഗങ്ങളുടെ മുമ്പാകെ ഹാജരായിരുന്നു.

## അവലംബം